Bivšem Trampovom saradniku preti ukidanje kaucije\nRodžer Stoun, dugogodišnji saradnik predsednika Trampa dolazi na pres konferenciju u Vašingtonu.\nDugogodišnjem savetniku predsednika Trampa Rodžeru Stounu, koji se nalazi na uslovnoj slobodi pred suđenje, naređeno je da se kasnije ove nedelje pojavi pred sudom koji će razmotriti ukidanje kaucije, pošto je na društvenim medijima objavio fotografiju sudije koja razmatra njegov slučaj, sa crtežom mete blizu njenog lica.\nStoun je dva puta objavio na Instagramu fotografije sudije Ejmi Berman Džekson, ali se kasnije izvinio i obrisao je spornu sliku, za koju kaže da je bila nasumično skinuta sa interneta. Optužnicu protiv Stouna podigao je specijalni tužilac Robert Maler u okviru istrage mešanja Rusije u američke izbore, a FBI ga je uhapsio krajem januara, posle čega je pušten na slobodu pod kaucijom. Optužen je da je, u saradnji sa zvaničnicima Trampovog izbornog štaba 201 tražio od sajta Vikiliks ukradene mejlove Demokratske partije, koji su bili štetni za Trampovu rivalku Hilari Klinton.\nStoun je, koji je na slobodi pod kaucijom, posle hapšenja je gostovao u nizu TV emisija odbacujući navode iz Malerove optužnice. Sudija Džekson je u petak zabranila vladinim tužiocima kao i advokatima odbrane da daju izjave medijima ili u javnosti povodom tog slučaja kako se ne bi doprinelo stvaranju predrasuda. Naredila je Stounu da ne daje izjave novinarima niti javne izjave u blizini sudnice.\nBivši savetnik u kampanji predsednika Donalda Trampa, Rodžer Stoun, okružen demonstrantima i pristalicama ulazi u federalni sud u Vašingtonu, 29. januara 2019.\nU ponedeljak je Rodžer Stoun, međutim, objavio poruke na Instagramu navodeći: “Pomoću pravnih trikova, plaćenik duboke države, Robert Maler, je odredio da se farsa od suđenja održi sudijom Ejmi Berman Džekson, koju je postavio Obama, koja je odbacila optužbe za Bengazi protiv Hilari Klinton i stavila u zatvor Pola Manaforta pre nego što je osuđen za bilo koji zločin. Pomozite mi da se borim za život” – pozvao je Stoun navodeći vebsajt gde je uspostavljen fond za finansiranje njegove odbrane. Donatorima inače šalje suvenire, kamenčiće potpisane sa “Rodžer”, pošto njegovo prezime znači “kamen”.\nNekoliko sati pošto je objavio poruke na Instagramu, Stoun je uputio formalno izvinjenje Džekson i pokušao da smanji značaj simbolike mete na njenoj fotografiji. Rekao je da je u pitanju fotografija nasumično skinuta sa interneta te da je bilo koja ideja da je cilj bio da se sudiji zapreti ili iskaže nepoštovanje prema sudu – “kategorično netačna.”\nOptužnica protiv Trampovog bliskog saradnika Rodžera Stouna\nTrampov bliski saradnik ne isključuje mogućnost saradnje sa Malerom\nTrampov saradnik pred sudom: Nisam kriv, podržaću predsednika


Marija Vučić | 09. nov 2016.\nGovor mržnje u medijima, autocenzura, niske plate novinara, pretnje i napadi, kao i mlake reakcije pravosuđa, ali i nejasan status Tanjuga i manjak nezavisnosti Regulatornog tela za elektronske medije (REM), neki su od gorućih problema koje je pobrojala Evropska komisija u Izveštaju o Srbiji za 2016. godinu, predstavljenom danas u Beogradu.\nU Izveštaju se navodi da je Srbija dostigla određeni nivo pripremljenosti kada je reč o slobodi govora, ali da nije napredovala u proteklih godinu dana.\n“Postoji potreba da se održe i podstiču politički dijalog, kritička diskusija i debata, kao i izražavanje različitih mišljenja – kako u mejnstrim medijima, tako i na društvenim mrežama”, navodi se u izveštaju.\nTokom izborne kampanje medijsko izveštavanje bilo je pristrasno, dominantne stranke su imale neopravdanu prednost, a granica između partijskih i državnih aktivnosti bila je zamagljena.\n“Politička kontrola medijskog sektora rezultirala je raširenom autocenzurom, a falio je i efikasan mehanizam za monitoring medija tokom kampanje”, stoji u ovom dokumentu.\nI govor mržnje se, prema oceni Evropske komisije, često toleriše u medijima, a biva procesuiran veoma retko.\n“Izjave državnih zvaničnika u vezi sa istraživačkim radom novinara nisu išle u prilog stvaranju okruženja u kome bi sloboda izražavanja mogla da postoji bez prepreka”, dodaje se u Izveštaju.\nKao zabrinjavajući problem, Evropska komisija navodi i pretnje, nasilje i zastrašivanje novinara, dok su istrage i presude za napade i zastrašivanja retke, a pojedini novinari i dalje imaju policijsku pratnju.\nNi Komisija za istraživanje ubistva novinara iz 1999. i 2000, prema oceni EK, nije napravila dalji napredak, a i pravosuđe tapka u mestu kada je reč o istraživanju nekoliko slučajeva napada na veb-sajtove od 2014. godine.\n“U narednom periodu bi Srbija trebalo da omogući okruženje bez smetnji za slobodu izražavanja, a pretnje, fizički napadi, podstrekivanje na nasilje i slučajeve zadiranja u privatnost novinara i blogera da se na odgovarajući način prate od strane pravosudnih organa i javno osude”, preporuke su koje se navode.\nNovinari su, prema ovom izveštaju, ugroženi i ekonomski, pa niske plate i nedostatak sigurnosti u poslu nastavlja da ih čini “osetljivim na pritisak i uticaje”, zbog čega se ocenjuje da “celokupno medijsko okruženje ohrabruje autocenzuru”.\nFinansiranje RTS-a i RTV-a da se uskladi sa zakonom\nIako se javni servisi – Radio-televizija Srbije i Radio-televizija Vojvodine – podseća se u ovom dokumentu, finansiraju i kroz pretplatu, finansije iz budžeta treba da budu raspoređene prema jasnijim kriterijumima. Sredstva koja su im dostupna, ocenjuju u Komisiji, nisu dovoljna da ovi servisi ispune svoje zakonske obaveze pa ih ovaj “privremeni model finansiranja čini osetljivim na političke uticaje”.\nTreba razjasniti, kako se navodi, i način na koji se finansira Tanjug, kao i celokupnu situaciju sa ovom novinskom agencijom.\nKako se finansiraju mediji nakon privatizacije nije dovoljno jasno u nekim slučajevima, jer “privatizacija državnih medija nije dovela i do transparentnosti vlasništva ili finansiranja, uključujući i državno finansiranje”.\nI konkursno sufinansiranje bi trebalo da se uskladi sa zakonom, uz fer i transparentne procedure i bez mešanja državne administracije, naročito na lokalu.\n“REM da bude nezavisan od političkih uticaja”\nEvropska komisija konstatuje da Regulatorno telo za elektronske medije (REM) već neko vreme radi u nepotpunom sastavu, s obzirom na to da je imenovano šest od devet članova.\n“Postavljanje članova REM-a treba da bude nezavisno od političkog uticaja. Regulatoru i dalje fali nezavisnost u monitoringu emitera, koji bi trebalo da osigura ispunjavanje programskih obaveza”, stoji u dokumentu.\nJoš uvek se čeka, podsećaju iz Evropske komisije, na procenu REM-a o tome koliko su mediji poštovali zakonske procedure tokom izborne kampanje aprila 2016. godine.\nSavet za štampu ulaže napore\nU dokumentu je samo Savet za štampu ocenjen pozitivno, uz konstataciju da je ovo telo “intenziviralo napore da zabeleži i izrekne kazne za kršenje profesionalnih standarda u štampanim medijima”.\n“Savet je zabeležio da je kršenje kodeksa u porastu, pre svega kada je reč o istinitosti objavljenih informacija. Medijskim izveštavanjem baziranim na anonimnim izvorima ili izvorima iz istrage nastavlja se potkopavanje poverenja u pravosudne institucije, krše se standardi zaštite ličnih podataka i pretpostavka nevinosti”, stoji u izveštaju.\nZbog toga bi, prema preporukama, vlasnici i urednici morali više da poštuju profesionalne standarde.\nInače, Srbija je za poglavlje 10, koje se tiče informatičkog društva i medija, ocenjena kao umereno pripremljena, ali pre svega zbog određenog napretka koji je, kako se navodi, ostvaren usvajanjem Zakona o informacijskoj bezbednosti.\nKako je navedeno, u predstojećem periodu Srbija će morati pre svega da obezbedi nezavisnost RATEL-a kao i da ojača kapacitet resornog ministarstva, ali i da reguliše oblast reklamiranja.\nDavenport: Fokusirani na probleme privatizacije i finansiranja medija\n„Procena situacije u Srbiji je slična kao i za druge zemlje. Izveštaj konstatuje činjenicu da su medijski zakoni usvojeni, ali ove godine smo u prilici da procenjujemo implementaciju tih zakona. Ovaj izveštaj se fokusira na nedostatke u toj implementaciji, na primer na mane kada je reč o privatizaciji medija, bilo na nacionalnom ili lokalnom nivou, kao i na mane implementacije u oblasti finansiranja medija. Važno je reći da smo doneli i neke preporuke za ključne probleme po ekonomskim, političkim i drugim kriterijumima, što su koraci koji bi trebalo da se preduzmu.“\nIzveštaj Evropske komisije Položaj novinara Stanje u medijima\n← Država je najveći „strani plaćenik“\nŠta deca smeju da gledaju na TV (Video) →


Uslovi korišćenja - Ejbre\nPristupom i korišćenjem ovog sajta prihvatate bez ograničenja ove uslove korišćenja. Ukoliko ne prihvatate ove uslove korišćenja bez ograničenja, molimo Vas da napustite ovaj sajt.\nBlog EJBRE je namenjen ličnoj i nekomercijalnoj upotrebi od strane posetilaca sajta i sve objave su autorskog karaktera, sem u slučaju ako je suprotno naznačeno. Svako neovlašćeno kopiranje, menjanje, distribuiranje i prisvajanje ovih sadržaja bez naše saglasnosti i dozvole je strogo zabranjeno i kažnjivo po zakonu o autorskim pravima.\nStrogo je zabranjeno vređanje i omalovažavanje drugih korisnika u komentarima na ovom blogu po bilo kojoj osnovi (političkoj, rasnoj, verskoj, nacionalnoj…). Svi komentari koji se ne pridržavaju pravila biće obrisani bez prethodnog upozorenja.\nNe garantujemo da će saveti koje predlažemo na blogu EJBRE funkcionisati na vašim računarima. Funkcionisanje zavisi od operativnog sistema, korisničkog pristupa, stručnosti korisnika koji rukovodi tim uređajuma i mnogih drugih faktora, pa zato kada preuzimate određenu akciju koja je predložena na našem sajtu sami snosite odgovornost i posledice.\nIsto tako, ne garantujemo da su sve informacije na sajtu potpuno tačne i napominjemo da su moguće i greške u kucanju. Ako su informacije pronađene na stranicama drugih sajtova oni odgovaraju za njihovu tačnost, a linkovi će biti navedeni negde u sklopu članka. Autor bloga ne upravlja sadržajem na izvorima tih informacija i zato ne odgovara za njihov sadržaj.\nEJBRE zadržava pravo da promeni sadržaj na blogu, u bilo koje vreme, na bilo koji period, bez obaveštenja i odgovornosti prema bilo kome. EJBRE polaže pravo da uslove korišćenja povremeno menja, bez obaveze da obavesti korisnike. U skladu sa tim, posetiocima sajta se preporučuje da povremeno posete ovu stranicu, kako bi se obavestili o eventualnim promenama uslova korišćenja.\nSve informacije koje se nalaze na blogu sa sobom ne povlače bilo kakvu odgovornost EJBRE-a, niti postoje bilo kakve garancije po osnovu istih. Vlasnik sajta nije odgovoran za materijalnu ili nematerijalnu štetu nastalu usled korišćenja ovog sajta ili njegovog sadržaja.


NOVI ZAKON STUPIO NA SNAGU: Kanađanka kažnjena sa 250 evra zbog sunčanja u bikiniju u Veneciji : Nadlanu.com\nNOVI ZAKON STUPIO NA SNAGU: Kanađanka kažnjena sa 250 evra zbog sunčanja u bikiniju u Veneciji\nObjavljeno 30. jun 2019. / 10:00:33\nKanađanka u Veneciji je kažnjena sa 250 evra zato što se sunčala u gradu u bikiniju. Policija je neimenovanu 23-godišnju turistkinju, koja je nosila dvodelni kupaći kostim, u vrtu Papadopoli blizu trga Pjacale Roma.\n- Zabranjeno je šetati se na javnim mestima u kupaćim kostimima ili golih grudi - navode iz gradskog saveta Venecije, prenosi britanski list "Ekspres".\nItalijanski grad i jedna od omiljenih turstičkih destinacija na svetu usvojio je novih zakona, uključujući i one protiv uriniranja sa mostova ili skakanja u kanale, a kazne se kreću od 25 do 500 evra.\nRanije ove godine gradske vlasti najavile su da uvode i dnevnu "turističku taksu" od tri ili deset evra, zavisno od sezone u godini. Ukoliko neki turista ne plati taksu, može da bude kažnjen sa 450 evra.\nOva mera je trebalo da bude uvedena u maju, ali je odložena do septembra.


Foto: Ilustracija | Krah doživi svaki peti brak\nRenata Kasagić 27.07.2017 07:03\nBANJALUKA - Već godinama Republikom Srpskom hara poražavajuća statistika prema kojoj svaki peti brak puca.\nEksperti za ovu problematiku kao razloge navode prevelika očekivanja, kao i sve veće boravljenje partnera van kuće i porodice, ali tu su i egzistencijalni problemi i druge nesuglasice.\nNaime, prema podacima Republičkog zavoda za statistiku Republike Srpske, tokom 2016. godine sklopljena su 5.563 braka, što je u odnosu na prethodnu godinu 332 braka manje, dok se 1.025 bračnih parova razvelo.\n"Današnji brakovi imaju nove, savremene kriterijume, više se ne zasnivaju na tradicionalnim shvatanjima. Do krize braka dolazi i zbog samih kreatora. Žene sve više teže ka samostalnosti i društvenoj angažovanosti. Oba partnera mnogo vremena provode i van kuće i kruga porodice, što takođe utiče na nestabilnost", kaže Drago Vuković, profesor sociologije na Odsjeku za filozofiju i sociologiju Univerziteta u Istočnom Sarajevu.\nStručnjaci kao razlog zbog kojeg mnogi brakovi dožive krah navode i velika očekivanja koja čak nisu ni realna.\nJedna Banjalučanka koja se razvela prošle godine kaže da je sa bivšim mužem bila u vezi nekoliko godina, te da je i tada vidjela da među njima postoje razlike, ali da je smatrala da će se one vremenom korigovati.\n"Međutim, u braku su te razlike bile još očiglednije. Boravili smo pod istim krovom, s tim da je on vrijeme provodio van kuće, na poslu ili s društvom ostajao u kafani. Često smo se svađali. Kad je stigla beba, on je još više bježao od odgovornosti i zajedničkog života. Brinula sam sama i o djetetu i o kući, a on je svako podsjećanje na obaveze tumačio time da ga 'gušim'. Razveli smo se i, srećom, ostali u korektnim odnosima zbog djeteta", rekla je ona.\nCentar za socijalni rad je kao organ starateljstva prema Porodičnom zakonu RS nadležan za sprovođenje mirenja bračnih partnera koji imaju maloljetnu djecu i koji imaju namjeru da podnesu tužbu ili sporazumni prijedlog za razvod braka kod suda. Prema evidenciji Centra za socijalni rad Banjaluka, broj postupaka mirenja bračnih partnera je u proteklim godinama u blagom porastu. Istovremeno, primjetan je povećan broj zahtjeva za uređenje održavanja ličnog odnosa s djecom, a najveći porast kada je u pitanju zaštita porodice i djece je zabilježen u okviru kategorije porodica sa poremećenim porodičnim odnosima.\n"Ono što u našem sistemu trenutno nedostaje jesu predbračna savjetovališta. Istraživanja su pokazala, a i naše statistike, da značajan udio u ukupnom broju razvoda imaju partneri koji su razočarani zbog neispunjenih očekivanja od braka i porodice. To je samo jedno od pitanja s kojima se radi u okviru predbračnih savjetovanja, tj. očekivanja od braka i porodice", priča Sandra Dobrijević-Šipka, koordinator za istraživanje i razvoj Centra za socijalni rad Banjaluka.\nIstiče da Centar u okviru svojih kapaciteta ima porodično savjetovalište, koje je javna i besplatna usluga namijenjena radu sa svim porodicama u krizi.\nU konačnici, naglašava, a u svjetlu dešavanja u Srbiji, kada su ubijene dvije žene i dijete, praksa je, nažalost, pokazala da često nedorečeni sistemi i dugotrajni postupci mogu da imaju kobne posljedice, što pokazuje dodatno veliku odgovornost centara za socijalni rad u radu sa porodicama.\nBrak Bračna zajednica Razvod


Predstava "Bajka o dečijem osmehu" povodom Međunarodnog dana osoba sa invaliditetom - Radio televizija Pančevo\nPredstava “Bajka o dečijem osmehu” povodom Međunarodnog dana osoba sa invaliditetom\n4. decembra 2019. 4. decembra 2019. 0329\nPovodom obeležavanja međunarodnog dana osoba sa invaliditetom udruženje MNRO u saradnji sa plesnim studiom „Lana“ i štićenicima Doma „Srce u Jabuci“ izveli su priredbu „Bajka o dečijem osmehu“. Projekat je finansiran od strane Grada Pančeva.\nNa velikoj sceni Kulturnog Centra u Pančevu, članovi udruženja MNRO zajedno sa plesnim studiom „Lana“ i štićenikom Doma „Srce u Jabuci“ izveli su muzičko-scenski igrokaz pod naziviom „Bajka o dečijem osmehu“. Autorka ove predstave Aleksandra Ksenija Milosavljević pokušala je ovim komadom da dočara borbu dobra i zla.\nProjekat je finansiran od strane Grada Pančeva, a podršku ovom projektu pružili su Savet za rodnu ravnopravnost i Kulturni centar izjavio je član gradskog veća zadužen za rad, zapošljavanje i socijalnu politiku Milenko Čučković.\nVeoma je važno podizanje svesti o tome da i deca koja su štićenici Udruženja MNRO mogu učestvovati u priređivanju ovakvih događaja, naglasila je predsednica Udruženja MNRO Sanja Beli.\nPredstava „Bajka o dečijem osmehu“ održana je povodom obeležavanja Međunarodnog dana osoba sa invaliditetom, a ulaz je bio besplatan. Udruženje MNRO planira još dosta ovakvih manifestacija i nada se sve većem broju ljudi koji će doći da podrže i uživaju u njihovom radu.\nAmbasada Rumunije proslavila Dan državnosti\nHUMANO: Kompanija “Ekounija” donirala maske i posteljinu pančevačkoj Bolnici\nJasmina Petkovic 19. septembra 2019. 19. septembra 2019.


Blog - Aerodrom Parking\nAerodrom Parking Blog\nPutovanje bez vakcine i sa vakcinom – kako do omiljene destinacije?\nOd samog početka pandemije, međunarodna putovanja predstavljaju problem za sve turiste širom sveta. Države su vremenom uvodile različite uslove za ulazak u svoju zemlju, a situacija se menja iz dana u dan, tako da je pre svakog putovanja potrebno proveriti trenutno stanje. Odgovori koji su potrebni turistima iz Srbije jesu:…\nAntigensko i PCR testiranje na aerodromu Nikola Tesla – sve što treba da znate\nOd početka pandemije korona virusa u svetu vladaju izmenjeni uslovi za međunarodna putovanja. Pripreme za put u ovim izmenjenim uslovima podrazumevaju ne samo pakovanje osnovnih potrepština, stvari, pasoša i novca, već i negativne rezultate na antigensko ili PCR testiranje. Na sajtu Ministarstva spoljnih poslova se možete detaljnije raspitati o tome…\nNajpoznatiji svetski sajmovi, koji okupljaju ljude iz raznih delova sveta, organizuju se u poznatim gradovima i imaju rekordnu posećenost. Sajmovi predstavljaju pravu atrakciju, gde poznati proizvođači iz određene branše, izlažu svoje najnovije proizvode za izložbu i prodaju. U daljem tekstu ćemo vam predstaviti šest najvećih i najpoznatijih sajmova svetskog glasa,…\nKako pobediti strah od letenja i šta raditi pri napadu panike?\nAerofobija je najčešće prisutna kod ljudi koji prvi put lete, kod onih koji se plaše zatvorenog prostora generalno i onih koji su doživeli veće turbulencije leteći avionom. Postoje razni razlozi za strah, koji je pre svega iracionalan, budući da je avion najbezbednije prevozno sredstvo, u kojem su nesređe veoma retke. …\nJeftine avio karte su izuzetno tražene, ali malo je putnika koji zaista poznaju najlakše puteve do povoljnih putovanja. Postoji niz specijalizovanih pretraživača avio karata, aplikacija i sajtova koji nude avio karte po izuzetno povoljnim cenama, a sve što treba da uradite je da izdvojite vreme i proučite sve načine za…\nPutovanja na neke destinacije obično vezujemo sa određenim godišnjim dobima i periodima godine u kojima ih možemo obići. Međutim, širom sveta postoji veliki broj zanimljivih destinacija koje se odlikuju prijatnom klimom, pa ih stoga možemo posetiti tokom cele godine. Obično su u pitanju udaljene destinacije do kojih se iz Srbije…\nPrilikom putovanja, vaš prtljag stoji u zasebnoj prostoriji aviona, da bi na kraju putovanja ponovo bio vraćen vama. Kada se vrši transport prtljaga, koji podrazumeva sigurnosne kontrole, obeležavanje, istovar, utovar, vožnja do aviona, ponekad se desi da se zagubi - privremeno ili trajno. Svakom putniku, pa i vama, se može…\nNajveći i najprometniji aerodromi u Evropi\nPoslednjih nekoliko godina avio prevoz je doživeo pravi procvat, a sve zahvaljujući jeftinijim avio kartama i redovnim letovima od i do različitih destinacija uz pomoć kojih sve veći broj putnika može da putuje širom Evrope. Iako se vazdušni saobraćaj naglo povećava, on i dalje nije ravnomerno raspoređen po starom kontinentu,…


Skup podrške makedonskom predsjedničkom kandidatu Stevi Pendarovskom\nAutori: Mirjana Spasovska i Alan Crosby\nKako se približava glasanje na predsjedničkim izborima 21. aprila u Sjevernoj Makedoniji u utrci troje kandidata, koji nisu karijerni političari nego akademici, dominira debata o problemima poput euroatlantskih integracija.\nU zemlji gdje su raniji izbori bili obilježeni nasiljem, prljavim trikovima i snažnom nacionalističkom retorikom, Makedonci su, kako se čini, sretni što mogu birati kandidata na osnovu svog mišljenja o njemu, a ne afera sa prisluškivanjem, optužbi o izbornim prevarama ili glasinama na društvenim mrežama.\nTri kandidata u utrci su Stevo Pendarovski, državni koordinator za pristupanje NATO-u kojeg podržava vladajuća stranka socijaldemokrata, zatim konzervativna univerzitetska profesorica Gordana Siljanovska-Davkova, prva žena kandidat koju podržava VMRO-DPMNE, i Blerim Reka, kandidat za kojeg se smatra da nema mnogo šanse, bivši ambasador kojeg podržavaju dvije manje albanske stranke.\nOva tri kandidata su potpisala kodeks o fer i demokratskim izborima prije početka kampanje, dajući znak da počinje nova izborna historija zemlje.\n"Krajnje je vrijeme da imamo priliku izabrati osobu koja će biti dosljedna u periodu kada stupamo u novu eru", kaše stanovnik Skopja Ibrahim Hazimi.\nNakon historijskog sporazuma sa Grčkom oko promjene imena u Sjeverna Makedonija i kraju decenijama dugog spora koji je blokirao put ove zapadnobalkanske države ka NATO-u i EU, malo je vjerovatno da će zemlja promijeniti pravac.\nSjeverna Makedonija potpisala je pristupni protokol sa NATO u februaru i vlada premijera Zorana Zaeva označila je članstvo u EU svojim glavnim ciljem vanjske politike.\nIako kancelarija predsjednika ima ograničene moći, predsjednik potpisuje zakone i vodi vojsku.\nOdlazeći predsjednik Đorđe Ivanov je održavao probleme sa imenom zemlje u životu tokom posljednjih mjeseci svog petogodišnjeg mandata tako što je odgađao da potpiše zakone u kojima se nalazi ime Sjeverna Makedonija.\nKandidat za predsjednika Pendarovski (55) bivši profesor političkih nauka, snažno je, međutim, podržavao Sporazum iz Prespe o promjeni imena potpisan sa Grčkom prošle godine, dok je Siljanovska - Davkova bila kritična prema tom dokumentu, iako je opozicija rekla da neće otkazati sporazum.\n"Dat ću svoj glas kandidatu koji nudi perspektivu, budućnost, i ko će nas voditi kroz nova vrata koja nam se sada otvaraju", rekao je Gligor Stojmenov, stanovnik Skopja.\nAnkete pokazuju da bi Pendarovski, koji je na prošlim predsjedničkim izborima 2014. godine izgubio od Ivanova, mogao biti pobjednik ovih izbora.\nPočinje borba za predsednika Severne Makedonije\nIstraživanje koje je sprovela Rating agencija između 8. i 14. aprila stavlja Pendarovskog na prvo mjesto sa 38,8 posto, pet posto ispred 64-godišnje Siljanovske - Davkove i gotovo 36 posto ispred Reka.\nUkoliko niti jedan kandidat ne osvoji više od 50 posto glasova, dva kandidata sa najviše glasova će ući u drugi krug 5. maja, na kojem odaziv mora biti najmanje 40 posto od 1,8 miliona registrovanih glasača kako bi rezultat bio validan.\n"Veliki broj građana je generalno razočaran u politiku i iscrpljeni su političkim borbama i izbornim procesima ovih proteklih godina", ocjenjuje Marko Trosanovski iz Instituta za demokratiju.\n"Bit će veoma teško motivisati one koji su neodlučni i one koji su razočarani", dodaje.\nFlorian Bieber, profesor studija jugoistočne Evrope na Univerzitetu u Gracu, slaže se sa Trosanovskim o kritičnoj važnosti odziva, naročito imajući u vidu da se u isto vrijeme ne održavaju lokalni ili parlamentarni izbori.\n"Dok je nivo polarizacije između vlade i opozicije visok, manje je suočavanja između kandidata", rekao je Bieber za Radio Slobodna Evropa.\n"Sa riješenim pitanjem spora oko imena, glavni problem prethodnih godina nije više tema... Glavna briga je da će odziv na izborima postati problem, imajući u vidu određeni odaziv potreban kako bi izbori bili validni", dodao je Bieber.


Zidjin u Srbiji otvorio rudnik bakra i zlata (FOTO/VIDEO) – Vesti iz srbije i sveta\nHome > Ekonomija > Zidjin u Srbiji otvorio rudnik bakra i zlata (FOTO/VIDEO)\nZidjin u Srbiji otvorio rudnik bakra i zlata (FOTO/VIDEO)\nKineska kompanija Zidjin otvorila je Srbiji kod Bora rudnik bakra i zlata Čukaru Peki, jedno od najbogatijih nalazišta tih ruda u svetu čije su eksploatacione zerve 36,99 miliona tona.\nOtvaranje rudnika će obezbediti Srbiji drugo mesto u proizvodnji bakra u Evropi, odmah iza Poljske, sa 18 odsto ukupno proizvedenog bakra, a sada je taj udeo pet odsto, dok će i po proizvodnji zlata Srbija biti druga u Evropi, iza Finske.\nZidjin je od kraja 2018. godine većinski vlasnik nekadašnjeg Rudarsko-topioničarskog basena (RTB) Bora, gde će biti preradjivana ruda iz novog rudnika u koji je uloženo 474 miliona evra.\nPlanirana proizvodnja rude bakra i zlata u gornjoj zoni rudnika je 3,3 miliona tona godišnje, odnosno 10.000 tona preradjenog koncentrata dnevno. Očekuje se da će u rudniku biti zaposleno više od 1.200 radnika.\nNovi rudnik bakra i zlata biće prvi “zeleni rudnik” u Srbiji, što podrazumeva korišćenje moderne tehnologije prilikom iskopavanja ruda i najviše standarde u oblasti zaštite životne sredine.\n„Potpuno je uradjen nov rudnik, na drugu stranu Bora, na najmoderniji način čuva životnu sredinu, ima sve neophodne prečistače otpadnih voda da bi se zaštiltila životna sredina, da bi bio i bolji vazduh i da bi ljudi mogli sa sigurnošću da kažu da njihova deca ovde imaju stvarnu i pravu budućnost“, rekao je predsednik Srbije Aleksandar Vučić.\nGovoreći o značaju dolaska Zidjina u Srbiju Vučić je rekao da su danas dva od tri najveća izvoznika iz Srbije, koji najviše doprinose bruto domaćem proizvodu, kompanije koje dolaze iz Kine.\n„2018. godine je prosečna plata u RTB bila 68.000 dinara a danas je 98.200 i imamo obećanje Zidjina da će ići preko 100.000 dinara u naredih nekoliko meseci. Samo pogledajte tu razliku. Kvadrat stambenog prostora u Boru je bio 300 evra a danas je prosečno 480 evra. Zaposlili su do sada, uz ljude koje su zadržali, dodatnih 1.780 radnika, finansijski nam rešili probleme i odgroman novac dali, toliko porodica je dobilo hleb. Za rudnu rentu smo uzeli tri puta više novca ove godne nego pre tri godine, što je o poredjenju tri i devet miliona evra“, naglasio je.\nDirektor za poslovanje u inostranstvu Zidjin Chiju Guodžu je na otvaranju rudnika rekao da se Srbija u centralnoj i istočnoj Evropi pozicionirala kao važna destinacija za kineske investicije, čemu doprinose povoljni uslovi za investiranje, ali i čelično prijateljstvo između Srbije i Kine.\nAnketa CGO nije usmerena protiv Srba, niti joj je cilj diskreditacija te nacije\n“PRIMETAN JE PAD NOVOZARAŽENIH, ALI NIJE DOVOLJNO” Dr Kočović otkrio do kada će trajati četvrti talas\nVlada usvojila predlog budžeta za 2022, više para za investicije\nNovember 3, 2021 026\nDa li bi Srbija trebalo da obezbedi energiju iz atoma u budućnosti i na koji način\nMARKO IMA SAMO JEDAN SAN: Pokrenuta akcija za teško bolesnog srednjoškolca iz Gornje Ržanice, kod Aleksandrovca


Volonterizam na EU nivou - Herceg Novi Cool\nSekretarijat za kulturu i obrazovanje poziva sve mlade sa teritorije opštine Herceg Novi da prisustvuju radionici „Volonterizam na EU nivou“, koja će biti organizovana u okviru Lokalnog akcionog plana za mlade i dio je projekta Evropskа omladinskа karticа (EYCA).\nRadionica je zakazana za 11. oktobar u 12 časova, u velikoj sali Opštine Herceg Novi.\nPredavač će biti Ana Popović, PR & Event manadžerka u EU Info centru, koja ima veliko iskustvo u radu sa civilnim sektorom i mladima, a prije svega na polju afirmacije volonterizma i programa mobilnosti za mlade.\nSvi učesnici će dobiti lokalne EYCA kartice, sa kojima mogu ostvariti 270 popusta u Crnoj Gori i više od 70.000 popusta širom Evrope.\nProjekat „Evropska omladinska kartica“ realizuju u partnerstvu nevladina organizacija Centar za omladinsku edukaciju i Uprava za sport i mlade Crne Gore, a uz podršku i aktivno učešće Opštine Herceg Novi koja je obezbijedila nabavku besplatnih EYCA kartica i realizaciju programa neformalne edukacije na teritoriji grada.\nPrethodni članakU čast najvećih pisaca\nSljedeći članakBalkansko-mediteransko veče solistkinje Zorice Belić\nOnline dekupaž radionice u sklopu Mimoze


Sindikati na ulicama: Protest zbog nezaposlenosti : Nadlanu.com\nSindikati na ulicama: Protest zbog nezaposlenosti\nObjavljeno 27. sep 2013. / 09:16:29\nProtest se održava zbog nezaposlenosti i najave donošenja novog Zakona o radu i Zakona o penzijskom invalidskom osiguranju.\nProtest će početi okupljanjem na Trgu Nikole Pašića odakle će se učesnici uputiti u protestnu šetnju do Vlade Srbije gde će predati zahteve i stavove UGS "Nezavisnost".\nU pozivu građanima koji su lideri sindikata delili na okruglom stolu u sredu pod nazivom "Šta to beše pristojan rad i dostojanstven život" poručuje se da je Srbiju u tranziciji okupirala "beskrupulozna manjina" koja za cilj ima pljačkanje nacionalnih dobara, i da u tom procesu uništava prosvetu, medije, kulturu, umetnost, tradiciju.\nPredsednik UGS "Nezavisnost" Branislav Čanak je, otvarajući okrugli sto, istakao da će taj sindikat insistirati na snaženju protestnog potencijala kod građana, jer alternativa protestima protiv dramatične socijalno-ekonomske situacije jesu propast i besmisao.\n"Vrednosti koje pripadaju humanom biću više nisu u opticaju a nove generacije nisu uspele da se upoznaju sa tim vrednostima, tako da život započinju i bez vrednosti i bez posla", rekao je Čanak, upozoravajući na posebno zabrinjavajuću apatiju mladih.\nNa okruglom stolu je govorio i zaštitnik građana Saša Janković koji je konstatovao da je preduslov efikasne borbe za zaštitu ustavom garantovanog prava na rad i prava radnika, koja se neopravdano doživljavaju kao relikt socijalizma, saradnja svih onih koji imaju potencijal da kontrolišu i koriguju vlast.\n"Svi kontrolni mehanizmi su pojedinačno nedovoljno jaki, i ne možemo kriviti vlast što je kontrola slaba. Oni koji čine kontrolu mogu pojačati svoj rad i sinergiju, jer prva ne dolaze na srebrnom tanjiru", upozorio je Janković.


Tanjug 11. decembra 2020. 12:36\nBERLIN – Firma Kontinetal u Nemačkoj zatvara pogone i otpušta radnike, zbog čega je u Ofenbahu protestovalo oko 1.000 ljudi, a istovremeno u Srbiji planiraju početak izgradnje novog pogona kod Novog Sada, piše Dojče vele.\nU prilogu posvećenom poslovnoj strategiji Kontinentala, radio navodi kako se slogan -„Šta da radimo, da ostanemo!“ – čuje već nekoliko meseci kad god se protestuje zbog ukidanja radnih mesta.\n„Čuo se i u četvrtak (10.decembra) na ulicama Ofenbaha. U dugačkoj auto-promenadi bilo je oko 300 vozila, a u štrajku upozorenja učestvovalo je oko 1.000 ljudi“, saopštio je sindikat IG Metal, organizator protesta, dodaje DW.\nTo je dobrim delom i urađeno. Firma u Rumuniji već zapošljava 21.000 radnika, a u Srbiji je 2018. otvoren Centar za istraživanje i razvoj.\n„Viša liga investitora“, kako ih je okarakterisao predsednik Srbije Aleksandar Vučić 2018. na otvaranju tog Centra u Novom Sadu, dobila je tada, kako prenose mediji, subvenciju države Srbije u visini 9,5 miliona evra za zapošljavanje 500 inženjera. Od tada je kompanija i zaposlila oko 500 ljudi.\n„Reč je o 500 visokokvalifikovanih inženjera“, izjavio je svojevremeno Saša Ćoringa, direktor Kontinental automotiv Srbija i naglasio da su „završili svoju obavezu prema državi, zaposlili sve inženjere“ i da i dalje rastu bez subvencija. On je takođje najavio „nove investicije“.\n„Nove investicije“, napominje se u tekstu, podrazumevaju još jednu fabriku u okolini Novog Sada, čija bi izgradnja trebalo da počne već do kraja ove godine.\nSaša Ćoringa je najavio da će se tu proizvoditi „najmoderniji kompleksni sistemi za upozoravanje vozača osmišljeni u istraživačkom centru kompanije u Novom Sadu“.\nZa to vreme, u Nemačkoj, sindikat IG Metal optužuje menadžment Kontinentala da ne pokazuje zainteresovanost da se postigne kompromis u pregovorima. Sindikat zahteva da se radnicima isplati otpremnina u visini od najmanje 25.000 evra, plus 2,5 mesečne zarade za svaku godinu radnog staža.\nPartneri u pregovorima iz centrale u Hanoveru „očigledno nisu dobili ovlašćenje da donose odluke“, izjavila je predsednica Radničkog saveta, Ane Nothing i dodala: „Ne želimo da nam se išta poklanja, ali želimo da nas shvate ozbiljno“, prenosi DW.


Niz projekata u energetici u privatnom vlasništvu\nNalazite se ovdje:Početna»Energetika»Niz projekata u energetici u privatnom vlasništvu\nEnergetika, Saopštenja za medije, Saopštenja za medije 26/01/2017\nDržavne energetske kompanije u ovoj godini su planirale da investiraju 71 milion eura,od čega će polovina biti uložena u projekte koji su dominantno u privatnom, a ne javnom interesu. Istovremeno je Regulatorna agencija za energetiku (RAE) vlasnike malih hidroelektrana (HE) oslobodila obaveze plaćanja tehničkih gubitaka u distributivnoj mreži, za razliku od domaćinstva i male i srednje privrede koji će po tom osnovu u naredne tri godine kroz račune za struju platiti 32,8 miliona eura.\nRAE je Crnogorskom elektroprenosnom sistemu (CGES) za 2017. godinu odobrila investicije od 44 miliona eura, od čega se 27,6 miliona odnosi na povezana ulaganja u vezi projekta izgradnje podmorskog kabla između Crne Gore i Italije, koji neće donijeti nikakve benefite potrošačima, već će uvećati njihove račune za struju kroz veći iznos povrata na investicije energetskim kompanijama.\nProjekat podmorskog kabla CGES realizuje u partnerstvu sa italijanskim partnerom Terna, a u biznis planu podgoričke kompanije za naredni trogodišnji period, kod ocjene ekonomske i društvene dobrobiti projekta navodi se da omogućava povezivanje tržišta Italije i Jugoistočne Evrope, čime se povećava „dobit proizvođača električne energije“. Najveći roizvođač struje u zemlji je Elektroprivreda Crne Gore (EPCG), ali je sve veći broj privatnih kompanija koje grade male hidroelektrane i vjetroelektrane, pa je jasno da je privatni interes u značajnoj mjeri podređen javnom.\nPored toga, CGES će u ovoj godini uložiti oko šest miliona eura u izgradnju trafostanice Brezna, koja treba da obezbijedi priključenje vjetroelektrana na Krnovu. Ipak, CGES u svom biznis planu navodi da ova investicija „nema značajan uticaj“ na ekonomsku i društvenu dobrobit. Brezna je u budućem periodu projektovana za priključenje malih HE u okolini Plužina i Šavnika, kao i potencijalne HE Komarnica.\nPreostalih 10 miliona u 2017. godini planirano je za ulaganja u ostalu prenosnu mrežu u zemlji.\nDruga energetska kompanija – Crnogorski elektrodistributivni sistem (CEDIS) planira investicije od 27 miliona eura, od čega oko 15 miliona u ugradnju takozvanih „pametnih brojila“, kojima pokušava da spriječi krađu električne energije od potrošača, ali i stvara mogućnost isključenja korisnika „pritiskom na dugme“ ukoliko redovno ne plaćaju račune za struju. RAE je ranije saopštila da novi Zakon o energetici propisuje da za 85 odsto potrošača do početka 2019. godine budu ugrađena daljinska brojila.\nBiznis plan CEDIS-aa takođe pokazuje da ta kompanija ni dalje ne namjerava da značajnije uloži u modernizaciju distributivne mreže, te je u te svrhe tokom 2017. godine projektovala oko desetak miliona eura. Distributivna mreža je godinama u katastrofalnom stanju, što se pokazalo i tokom poslednjeg nevremena početkom ove godine.\nSvi ovi podaci pokazuju da su energetske kompanije u značajnoj mjeri svoje investicione planove prilagodile potrebama privatnih invesitora, dok se i RAE najnovijim metodologijama za obračun cijena struje potrudila da privatni biznis dodatno stimuliše na štetu krajnjih kupaca.\nNaime, proizvođači električne energije koji su priključeni na distrubutivni sistem suštinski su oslobođeni plaćanja tehničkih gubitaka, jer ih RAE nije prepoznala kao korisnike ovog sistema, čime ih je stavila u privilegovan položaj u odnosu na ostale, posebno domaćinstva i malu i srednju privredu koji će u naredne tri godine za gubitke platiti 32,8 miliona. Na taj način je narušen Ustavom garantovani princip jednakosti.\nIzgradnju malih hidroelektrana na crnogorskim rijekama uglavnom realizuju biznismeni bliski vrhu vladajuće partije ili povezani rodbinski i prijateljski sa porodicom bivšeg premijera Mila Đukanovića. Tako ove objekte grade od sina bivšeg premijera Blaža Đukanovića, njegovog kuma Vuka Rajkovića, do firmi u vlasništvu građevinskih tajkuna Tomislava Ćelebića ili Baće Radovića.\nPotrošači kroz račune za struju plaćaju posebnu naknadu za struju proizvedenu iz takozvanih obnovljivih izvora energije, dok je novim Zakonom o energetici nametnuta obaveza Elektroprivredi Crne Gore da mora da otkupi tu struju od njenih proizvođača. Prema najnovijih odluci Vlade Crne Gore, za prosječan račun od 43 eura ta naknada će od narednog mjeseca uvećati taj račun za struju u iznosu od 2,13 eura.\nCGES Crnogorski elektroprenosni sistem Elektroprivreda Crne Gore EPCG HE Komarnica RAE Regulatorna agencija za energetiku Zakon o energetici\nPredhodni članakCrna Gora pala za tri mjesta na ljestvici Transparency International-a\nSlijedeći članak Izmjenama Krivičnog zakona se štite korumpirane sudije i tužioci


Međunarodni sud pravde doneo istorijsku presudu: Britanci, vratite ostrva koja ste SILOM OTELI, što pre! - VIDEO | Vestinet.rs\nPočetna POGLEDI\tMeđunarodni sud pravde doneo istorijsku presudu: Britanci, vratite ostrva koja ste SILOM OTELI, što pre! – VIDEO\nMeđunarodni sud pravde doneo istorijsku presudu: Britanci, vratite ostrva koja ste SILOM OTELI, što pre! – VIDEO\nOstrvo Dijego Garsija – foto: Wikimedia\nMeđunarodni sud pravde (ICJ), najviši sud UN, objavio je da Velika Britanija mora da vrati Mauricijusu arhipelag Čagos u Indijskom okeanu.\nSud dodaje da je Britanija nepravedno oterala građane sa ostrva 1970-ih kako bi izgradili američku vazdušnu bazu na ostrvu Dijego Garsija. Britanija je arhipelag razdvojila od ostrvske teritorije Mauricijusa 1965., tri godine pre nego što je Mauricijusu dala nezavisnost, ali bez tih ostrva.\nRanih 1970-ih, Britanci su isterali gotovo 2.000 stanovnika na Mauricijus i Sejšele kako bi napravili prostor za bazu na najvećem ostrvu Dijego Garsija, koji su dali u najam SAD.\nU neobavezujućem mišljenju savetnika, vrhovni sud Ujedinjenih nacija za međunarodne sporove tvrdi da je Britanija delovala nezakonito u procesu dekolonizacije i da bi trebala da se odrekne kontrole nad ostrvima koje naziva Teritorijom Britanskog Indijskog okeana.\nIako se od suda nije tražilo mišljenje o suverenitetu, odluka koju je doneo u ponedeljak zapravo poziva Veliku Britaniju da Mauricijusu prepusti arhipelag koji kontroliše od 1814. godine. Predsedavajući sudija Abdulkavi Jusuf rekao je u zaključku da Britanija „ima obavezu da okonča administraciju nad arhipelagom Čagos što pre„.\nOvaj slučaj na Međunarodnom sudu za pravdu (ICJ) smatra se testom zakonitosti sporazuma postignutih između velikih sila i manjih država krajem kolonijalne ere. Premijer Mauricijusa Pravind Jugnauth izjaviio je da je ovo istorijski trenutak za Mauricijus i njegov narod, kao i za stanovnike Čagosa koji su izbačeni iz svojih domova“.\nMeđutim Britanija je 2016. produžila Americi najam ostrva Dijego Garsija do 2036. i saopštila da proterani stanovnici ostrva ne mogu da se vrate na njega.\nFelipe Sands, član pravnog tima Mauricijusa na Međunarodnom sudu, rekao je da očekuje da Britanija i Mauricijus sednu i dogovore se o preuzimanju.\n„Naći će se način da se ovo pokrene sa mrtve tačke, i pritom sačuvaju interesi svih, ali i ispoštuje odluka suda“.\narhipelagbazaČagosDijego GarsijaMauricijusnezavisnostostrvaVelika Britanija\nRusija: Ko kupi Su-57, neće se pokajati\nPRONAĐEN LEK ZA RAK!


Sastanku u Institutu za ratarstvo i povrstarstvo Novi Sad prirustvovao je i vršilac dužnosti direktora tog instituta Jan Turan, a Radojević je izrazio zadovoljstvo što u direktnom razgovoru sa predstavnicima austrijske poljoprivredne komore mogu da razmjene iskustva i upoznaju goste sa mjerama podrške koje sekretarijat na čijem je čelu daje poljoprivrednicima.\n“Imamo priliku da čujemo i iskustva iz oblasti poljoprivrede na teritoriji Austrije i da pokušamo da sve primjere dobre prakse iskoristimo u procesu integracija sa Evropskom unijom”, rekao je Radojević.\nPrema njegovim riječima, od Austrije i njihovih poljoprivrednih posljenika može dosta da se nauči i zbog toga je taj susret dobra prilika da se razvije tešnja saradnja srpskih i austrijskih poljoprivrednika, ali i između naučnih institucija u oblasti poljoprivrede.\nDo te tešnje saradnje, kako je rekao, može se doći kroz već postignute memorandume o saradnji između AP Vojvodine i austrijskih regija.\n“Pokrajinski sekretarijat insistira na toj tešnjoj saradnji u oblasti poljoprivrede sa svim zemljama koje imaju razvijenu poljoprivredu, pa smo u tom pravcu juče imali sastanak sa atašeom francuske ambasade, a sličan sastanak, takođe juče smo imali i sa predstavnicima ambasade Holandije”, rekao je Radojević.\nOn je istakao da je stočarstvo jedna od oblasti u kojoj od austrijskih poljoprivrednika ima mnogo šta da se nauči i iskoriste njihova iskustva, te da je u tom smislu neophodno praviti konzocijume sa obje strane kakao bi se što kvalitetnije moglo aplicirati za sredstva iz fondova EU.\nVršilac dužnosti direktora Instituta za ratarstvo i povrtarstvo Novi Sad Turan je rekao da će Instutut gostima iz Austrije prikazati svoj sortiment sjemena koje proizvodi, a koja su vodeća u svim ratarskim i povrtarskim kulturama.\n“Što se tiče konkretne saradnje sa Evropskom unijom, mi intezivno radimo na njoj i od saradnje sa austrijskim kolegama očekujemo saradnju na polju proizvodnje, ali i plasmana naših proizvoda na tržištu EU, kako bi se naša sjemena i hibridi širili i na tom tržištu”, rekao je Turan. Tanjug\nTagovi: privredna komora austrijesaradnjavojvodina


Banja Luka: Crnadak i Ivanić o reviziji presude protiv Srbije\nBanja Luka, ilustrativna fotografija\nPredsjedavajući Predsjedništva BiH Mladen Ivanić i ministar inostranih poslova BiH Igor Crnadak sastaće se sutra u Banjaluci povodom odluke bošnjačkog člana Predsjedništva BiH Bakira Izetbegovića da podnese zahtjev za reviziju presude po tužbi protiv Srbije pred Međunarodnim sudom pravde u Hagu, potvrđeno je Srni u MIP-u BiH.\nSastanak će biti održan u kabinetu srpskog člana Predsjedništva BiH u Banjaluci sa početkom u 10.30 časova.\nPredviđeno je da Crnadak održi konferenciju za novinare u 11 časova.\nIvanić je danas ranije rekao da je najavljeno podnošenje zahtjeva za reviziju presude, koje je inicirao Izetbegović, izazvalo ozbiljne političke implikacije i da je to nastavak konstinuiranog sporovođenja kriza koje izazva SDA.\n"SDA izaziva kontinuirane krize posljednjih nekoliko godina. Nijedna institucija BiH nije odlučivala o navedenoj reviziji, što znači da se djelovalo vaninstitucionalno", rekao je Ivanić na konferenciji za novinare u Banjaluci.\nOn je naveo da je posljedica djelovanja SDA i formiranje paralelnih struktura u BiH, što je najveći udar na Dejtonski mirovni sporazum od njegovog od njegovog potpisivanja.\nIvanić je napomenuo da je jedno od posljedica i odustajanje od principa konsenzusa u Predsjedništvu BiH.\nOn kaže da bi predstavnici Republike Srpske na nivou BiH trebalo da ostanu u institucijama BiH, obavljaju dnevne poslove, ali da ne budu održavane sjednice sve dok se ne steknu uslovi za tako nešto.\nIvanić je ponovio da revizija presude neće proći, te da institucije BiH ne stoje iza takve odluke.


Kina postala najveći investitor u Crnoj Gori - Vijesti | Radio Televizija Budva - Budva Crna Gora\nRadio Budva Live: Nea - Some Say\nKina je postala ubjedljivo najveći investitor u Crnoj Gori sa 70 miliona EUR direktnih investicija u periodu od početka godine do kraja avgusta.\nU izvještaju o stranim direktnim investicijama, koji je Centralna banka (CBCG) objavila, detaljniji podaci o njihovim ulaganjima označeni su povjerljivim, odnosno tajnim, prenose Vijesti.\nUkupne strane investicije za ovih osam mjeseci iznosile su 468 miliona EUR, dok su u istom periodu prošle godine bile 515 miliona EUR.\nKineske investicije odnosile su se na ulaganja u preduzeća u Crnoj Gori ili njihova kupovina, kupovinu nekretnina i takozvani interkompanijski dug, odnosno firme iz Crne Gore su pozajmljivale novac od kompanija iz Kine. Međutim, cifre iz tabele CBCG označene su sa povjerljivi podaci.\nU prošloj godini, kao i u 2018, Kine nije bilo na spisku 50 država koje su pojedinačno navedene na spisku zemalja odakle su dolazile investicije, već je mogla biti među ostalima ili iz ove države uopšte nije bilo investicija.\nU 2017. godini Kina se nalazi na spisku, ali su strane direktne investicije iz te najveće azijske zemlje iznosile svega 676 hiljada EUR, a i tada su bile povjerljive.\nVijesti pišu da nijesu poznate veće kineske investicije u Crnoj Gori, ali bi među njima mogla biti gradnja vjetroelektrana na Možuri kod Ulcinja, koje je posredno preko firme sa Malte kupila kineska kompanija Shanghai Electric Power. Kineske kompanije u Crnoj Gori grade i dionicu auto-puta, odnosno China Road and Bridge Corporation (CRBC), a treba da počnu i rekonstrukciju termoelektrane.\nIz Evropske komisije su više puta izražavali zabrinutost zbog rasta kineskog uticaja u Crnoj Gori i regionu. Komesar za proširenje EU Oliver Varhelyi nedavno je kazao da postoji zabrinutost za socioekonomske i finansijske efekte koje bi kineske investicije mogle da imaju.\nU ovogodišnjem izvještaju o stranim direktnim investicijama nema Malte, dok je proteklih godina bila i među državama odakle su dolazili značajni iznosi.\nNa drugom mjestu po direktnim stranim investicijama, daleko iza Kine, ove godine je Italija sa investiranih 43,3 miliona EUR. Iz tabela CBCG poznato je da je 7,9 miliona investirano kroz pozajmice od italijanskih kompanija, dok je preostali iznos od oko 35,4 miliona označeno kao povjerljivo, a odnose se na investicije u domaća preduzeća i banke kao i u kupovinu nekretnina.\nTo je značajan rast investicija iz Italije, jer su prošle godine iznosile svega 6,7 miliona EUR.\nPrva država po investicijama iz prošle godine Rusija, sada je na trećem mjestu. Za osam mjeseci ove godine iz Rusije je stiglo 42,5 miliona EUR, od čega su pozajmice od ruskih kompanija 15 miliona, a i Rusi su u kupovinu nekretnina uložili 14,4 miliona. Preostali iznos od oko 13 miliona odnosi se na ulaganje u crnogorske kompanije i banke i povraćaj domaćeg kapitala, ali su te dvije sume proglašene tajnim.\nČetvrta zemlja po investicijama u ovoj godini je Švajcarska sa 37,3 miliona EUR, a kod ulaganja iz te zemlje ništa nije proglašeno povjerljivim. Pozajmice od kompanije iz te države iznose 30,2 miliona EUR, iz Švajcarske je stiglo 4,6 miliona za nekretnine, a ulaganje u domaća preduzeća i banke iznosi 2,5 miliona EUR.\nSljedeći po investicijama su Sjedinjene Američke Države (SAD) sa 21,5 miliona EUR, od kojih je poznato ulaganje od 18,5 miliona EUR, dok su povjerljiva ulaganja od tri miliona.\nNa šestom mjestu po iznosu ulaganja su Ujedinjeni Arapski Emirati sa 20,9 miliona, od čega je tajnom ulaganje od osam miliona investirano u kupovinu nekretnina i povraćaj kapitala. Slijede investicije iz Njemačke sa 18,8 miliona, Holandije sa 17,3 miliona, Srbije sa 13,4 miliona, kao i Estonije 9,8 miliona.\nJP Morsko dobro doprinijelo punjenju budžeta\nInfrastrukturne investicije u ovoj godini preko 600.000 eura\nProjekti, tenderi i investicije\nDa li investitori i tokom građevinske sezone prave prekršaje?


Političari odbacuju krivicu za zastoj u reformama\nDženana KARABEGOVIC, Maja BJELAJAC\nTako predsjednik Stranke demokratske akcije Sulejman Tihić kaže da Upravni odbor Vijeća za implementaciju mira u deklaraciji koju je izdao nakon sjednice nije njega prozvao zbog zastoja u reformskom procesu, već da je riječ, kako navodi, o «akrobaciji» visokog predstavnika Kristijana Švarc-Šilinga. Prema Tihićevim riječima, u deklaraciji se jasno navodi da su odgovorni oni političari koji su zaustavili aprilski paket reformi:\n«Jasno je ko je zaustavio aprilski paket i jasno je ko zaustavlja dalje konsolidiranje državnih institucija, usvajanje određenih zakona, ko je zaustavio reformu policije. Savim je to jasno. To je, znači, Dodik, a ovamo je Silajdžić. A to što Sulejman Tihić nije došao na jedan sastanaka, koji je trebao i imao za posljedicu da abolira dogovornost ovih koji su odgovorni za složenu političku situaciju, koji je trebao da prikrije i abolira odgovornost gospodina Šilinga koji nije ništa učinio da zaustavi ovakvo ponašanje...»\nDeklaraciju Vijeća za implementaciju mira, tvrde u SNSD-u, treba shvatiti kao dobru namjeru da BiH krene naprijed ka evropskim integracijama. Istovremeno, funkcioner ove stranke Rajko Vasić kaže koji se zaključci iz deklaracije ne dopadaju članovima njegove političke partije:\n«Jedino što možemo staviti zamjerku je izjednačavanje Milorada Dodika i Harisa Silajdžića. To su političke kruške i jabuke i to je politički uvredljivo na isti tas za krivicu navodnu za kočenje procesa i Dodika i Silajdžića. Dodik je postratni lider, lider postratne političke stranke, pobjedničke stranke u BiH, a Silajdžić je ratni lider i on u svojoj glavi još uvijek vodi rat.»\nOdgovornost za trenutnu političku situaciju ne prihvata ni HDZ BiH, jer je ta politička partija, prema riječima Miše Relote, aktivno davala doprinos oko reformskih procesa:\n«Tako da se gospodin Čović ne može spominjati u kontekstu retorike koja je prisutna posljednjih godinu dana, a i u blokadi reformskih procesa, nego naprotiv, HDZ BiH je predvodnica svih onih procesa koji će omogućiti što žurnije potpisivanje sporazuma o stabilizaciji i pridruživanju Evropskoj uniji.»\nJedini koji je shvatio ozbiljnost situacije u kojoj se nalazi BiH je predsjedavajući Vijeća ministara BiH Nikola Špirić. Špirić kaže da će realizovati obaveze proistekle iz deklaracije Vijeća za implementaciju mira u BiH. To su: jačanje saradnje sa Haškim tribunalom, poboljšanje situacije u Srebrenici, postizanje dogovora o državnoj imovini, te oko sporazuma o statusu vojne imovine, kao i usvajanje zakona o fiskalnom vijeću:\n«Ja mislim da naredno zasjedanje PIC-a, a to je 31. oktobar ove godine, ne bismo smjeli sačekati s istim sugestijama. Lično sam spreman da preuzmem one obaveze koje stoje preda mnom kao predsjedavajućim i pred Vijećem ministara, ali pozivam i druge da što manje energije, žuči i pažnje posvećuju komentarima, a da što više obaveza izvuku za sebe lično i za institucije koje vode, jer bi to bio i jedini pravi odgovor na želju međunarodne zajednice da svi uspijemo i čim prije postanemo dio ujedinjene Evrope. Ukoliko se budemo jalovo optuživali međusobno i analizirali, imali ambiciju da međunarodnoj zajednici mi određujemo šta bi zapravo trebala da radi, bojim se da bismo tada bili na krivom putu.»


srbijasport.net - Vesti - Fudbal - Radnički 1923 na teškom ispitu u Smederevu\n11.05.2017 kgsport.info 1470\nRadnički 1923 na teškom ispitu u Smederevu\nU Kragujevcu ovog vikenda neće biti srpskoligaških utakmica, budući da i Radnički 1923 i Šumadija 1903 svoje utakmice 26. kola igraju na gostujućim terenima. Izabranike trenera Slaviše Kovačevića očekuje teško gostovanje ekipi Smedereva u subotu od 16.30 h, a ništa lakši zadatak neće imati ni srpskoligaš sa Bubnja, koji dan kasnije u prepodnevnom terminu od 11 h gostuje Jedinstvo Putevima u Užicu.\nNa „Čika Dači“ se konačno nešto lakše diše nakon utakmica prethodnog, 25. kola. Radnički 1923 je ponovo usamljen na vrhu tabele sa dva boda prednosti u odnosu na Slogu iz Požege, odnosno „plus tri“ kada je u pitanju Budućnost Krušik.\nNavijače kragujevačkog tima može da brine uzlazna forma njihovih ljubimaca, koji su od kada ih je preuzeo Slaviša Kovačević osvojili sedam bodova na prethodna tri meča. Doduše, Radnički 1923 i dalje teško postiže golove, uglavnom nakon dobro uigranih akcija posle prekida, ali je bitno da se efikasnost iz utakmice u utakmicu poboljšava.\nGostovanje u Smederevu je veliki ispit za trenutnog lidera srpskoligaškog zapada, jedan od najtežih do kraja takmičarske sezone. Ukoliko Kragujevčani uspešno prebrode ovo i gostovanje ekipi Šapina u narednom kolu, Prva liga biće na dohvat ruke.\nU prvom delu sezone Radnički 1923 je slavio na „Čika Dači“ sa 2:1, i to u završnim trenucima meča, kada je Krasić pogodio sa bele tačke. Smederevci ovog proleća igraju po sistemu toplo-hladno, vrlo su nepredvidiva ekipa, što je naročito moglo da se vidi u njihovom duelu sa Mihajlovcem pre dve nedelje, koji su izgubili sa 3:4, iako su na poluvremenu vodili sa 2:0.\nPONOVO U KLINČU: Detalj sa prethodne utakmice Radničkog i Smedereva na „Čika Dači“\nNema sumnje da će publika na Gradskom stadionu u Smederevu uživati u odličnoj fudbalskoj predstavi nekadašnjih superligaša i velikih sportskih rivala.\nFudbal Muškarci Srpska liga Zapad Radnički 1923 Smederevo 1924 Srbija Šumadijski okrug Kragujevac-Stari Grad Kragujevac\nRadničkom bod u Smederevu\nUtakmica veterana: Smederevo - Železničar (S) 6:1


Logo Kulturnog centra simbolizuje sabirno mesto oko kog se odvija različit spektar aktivnosti – TV Kikinda\nLogo Kulturnog centra simbolizuje sabirno mesto oko kog se odvija različit spektar aktivnosti\nIzabran je novi logo Kulturnog Centra Kikinda. Pobednički rad kreirao je Nikola Minić, inženjer arhitekture i student master studija Arhitektonskog fakulteta u Beogradu.\nNa konkurs za izbor novog logo-a Kulturnog centra Kikinda pristigao je zadovoljavajući broj radova, a komisija je nakon pravljenja užeg izbora, odabrala pet među kojima je rad pod šifrom “solid_inspector” izabran za pobednički.\n– Pristiglo je 37 radova iz različitih delova Srbije. Žiri u sastavu Aranka Blat, Marijana Mirkov akademski slikar i ja u ime Kulturnog centra nije imao ni preterano lak ni težak zadatak. Nakon otvaranja svih radova i uvidom u pristigle sadržaje, izabrali smo pet radova za uži izbor koje vidite iza nas. Konačna odliuka je bila da pobednički rad bude našeg današnjeg gosta Nikole Minića, koji je inženjer arhitekture. Njegov logo se istakao između ostalih kako i svojim izgledom tako i pričom koja ga prati, kaže Marko Markovljev, organizator programa Kulturnog centra Kikinda.\nPobednik je prisustvovao konferenciji u Kikindi gde mu je uručena i finansijska nagrada koja iznosi 50.000 dinara. Prvi element koji se zapaža je kružnica u srednici i simbolizuje centar, sabirno mesto oko koga se odvijaju sva dešavanja, a njih svakako ne manjka u kikindskom Kulturnom centru, kaže i sam Minić.\n– Kulturni centar Kikinda, prema onome kako sam ja stvari vidio, baštini određene vrijednosti na osnovu kojih sam i ja zasnovao to idejno rešenje i gde je u suštini akcenat bio na multikulturalnost, na diverzitet, zajedništvo, koegzistenciju, multikonfesionalne i multuetničke sredine što je veoma bitno posebno u nekim vremenima u kakvim danas živimo. To je bila moja inspiracija i kreativno nadahnuće. Poenta je bila vizuelno predstaviti i zajedništvo i esenciju ove zajednice ali u isto vreme to vizuelno osvežiti, dati mu neke veselije i vedrije boje i dati mu određenu dinamiku a ta dinamika predstavlja ono što identitetom i kvalitetom Kulturni cenatr Kikinda radi kada je u pitanju količina i kvalitet samog sadržaja, objašnjava Nikola Minić, inženjer arhitekture koji živi i radi u Beogradu a poreklom je iz Crne Gore.\nPodsećanja radi, Kulturni centar Kikinda, kao ustanova kulture, osnovan je pod imenom Dom omladine i pionira “Mladost” 1985. godine, a 2009. godine menja ime u Kulturni centar Kikinda. Logo koji je do sada bio u upotrebi morao je da bude izmenjen jer je Statutom grada Kikinde propisano da su službeni jezici grada Kikinde srpski jezik i ćirlično pismo i mađarski jezik i pismo, te da se latinično pismo kojim je bio ispisan prethodni logo, ne može koristi u službenoj upotrebi.\napril 7, 2021 Ljiljana Pancel\nKikinda na webu, Kulturakulturni centar , nikola minić , novi logo\n← Stalan posao za 44 radnika Predškolske ustanove “Dragoljub Udicki” Rast zarada u Kikindi nastavljen i u prošloj godini →


Poznate tamnopute dame koje su postale deo modne istorije - Page 2 of 3 - WANNABE MAGAZINE\nPoznate tamnopute dame koje su postale deo modne istorije\nJedna od tamnoputih glumica koju sigurno svi veoma volimo, pored još nekih njenih koleginica, svakako. Jedna je od dama kojima nije problem da probaju nešto novo, neki trend koji se tek pojavljuje, zbog čega se ta odvažnost uvek vidi u njenom stilu. Osim toga, često je bila i deo kampanja i revija svetskih dizajnera, što je dovodi sasvim logično na ovu listu sa punim pravom.\nNova zvezda i devojka koja tek “preti” da osvoji svet. Pojavila se već u trenutku kada su njene prethodnice utabale put svim svojim naslednicama, zbog čega sigurno nije na svojoj koži osetila sve ono što su godinama prolazile crnkinje koje su se borile za svoja prava, ali je svojim stilom brzo dostigla mesto devojke kojoj se mnogi dive. Za razliku od većine, na crvenom tepihu se često pojavljuje u šortsevima, odelima, koja niko na bolji način ne može da iznese u ovakvim prilikama.\nO dostignućima bivše prve dame Amerike ne moramo mnogo da govorimo, jer sama njena pozicija dovela je do toga da se ljudi sa tamnom kožom poštuju i cene baš kao i svi ostali. Besprekornu karijeru uvek su pratile i besprekorne odevne kombinacije, a Mišel Obama skoro da nikada nije imala promašaja u tome.


Crveni krst uputio danas preko 6 tona pomoći ugroženima – SveVesti.net\nCrveni krst uputio danas preko 6 tona pomoći ugroženima\nCrveni krst Srbije uputio je danas 6,1 tonu pomoći za stanovništvo pogođeno poplavama na području Arilja, Lučana, Osečine, Ivanjice, Koceljeva, Kosjerića, Majdanpeka, Požege, Čačka i Gornjeg Milanovca.\nKako je saopšteno iz Crvenog krsta, pomoć se sastoji od 40 setova za higijensko čišćenje kuća, 220 pari gumenih čizama, 220 kanti za vodu,150 porodičnih paketa konzervirane hrane, 200 kišnih kabanica, 55 sušilica, 110 porodičnih higijenskih paketa, 2.100 litara flaširane vode i 15 rezervoara za snabdevanje građana vodom za piće kapaciteta 22.500 litara.\nRaspodelu humanitarne pomoći ugroženom stanovništvu realizovaće organizacije Crvenog krsta u opštinama koje su pogođene poplavama, dodaje se u saopštenju.\nNacionalni mobilni tehnički tim za delovanje u nesrećama Crvenog krsta Srbije danas u Prokuplju izvršava zadatke dezinfikovanja stambenih objekata i dvorišta koja su nakon povlačenja i crpljenja vode sa poplavljenih površina očišćena od mulja, otpada i prljavštine kako bi se pristupilo sušenju objekata.\nOd početka poplava, Crveni krst Srbije i operativne organizacije Crvenog krsta u opštinama i gradovima distribuirale su više od 23.700 kilograma pomoći za 684 najugroženijih porodica u 19 opština koje su postradale od poplava, kao i ukupno 111 uređaja za sušenje vlažnih zidova.\nCrveni krst Srbije će nastaviti da dostavlja pomoć stanovništvu koje je postradalo od poplava u skladu sa potrebama korisnika i svojim mogućnostima, dodaje se u saopštenju.\nPrevious Nekoliko putnih pravaca zatvoreno zbog izlivanja reka\nNext Policija traga za 13-ogodišnjom devojčicom iz Niša\nUživo: Ronaldo iskoristio katastrofalnu grešku odbrane Milana\nKorona virus: Protesti protiv uvođenja policijskog časa, grupa demonstranata ušla u Skupštinu Srbije\nUdes kod Obrenovca: Jedna osoba poginula, dve povređena


Nacionalne vesti - Subota 28.12.2019 - 12:03\nPrenosi da je Vučić izneo pozitivno mišljenje o njegovoj ideji u smislu da bi to moglo da doprinese pozitivnoj atmosferi\n"Ako SNS ne želi kaoliciju, to je u redu" FOTO: D. Ristić/OK Radio\nPredsednik Socijalističke partije Srbije (SPS) Ivica Dačić najavio je u petak veče da će posle Božića s predsednikom Srbije i Srpske napredne stranke (SNS) Aleksandrom Vučićem razgovarati o eventualno zajedničkoj listi za predstojeće izbore, a da li će do toga doći, kako kaže, zavisi od mnogih faktora.\n"Ako delimo zajedničke ciljeve, ako je to u interesu državne politike i jedinstva, spremni smo da imao zajedničku listu sa SNS-om", rekao je Dačić za RTS, dodajući da to ne govori zbog toga što SPS ne može sam da uđe u parlament.\n"Tražimo koaliciju da bismo pokazali da imamo pozitivan odnos prema SNS, jer se mesecima govori o tome da smo labilan faktor", objasnio je Dačić i odbacio primedbe iz SNS-a da SPS želi predizbornu koaliciju kako bi osigurao dobra mesta.\n"Nisam sedeo sa Šormazom, ni Mihajlović, nego sa Vučićem, šta se oni mesaju u to. Ako SNS ne želi kaoliciju, to je u redu", rekao je Dačić.\nPrenosi da je Vučić izneo pozitivno mišljenje o njegovoj ideji u smislu da bi to moglo da doprinese pozitivnoj atmosferi.\n"Ako mogu da se ujedinjuju ljotićevac Obradović, Đilas tajkun, Jeremić, koga je Đilas izbacio iz stranke, Sergej Trifunović koji hoće da prizna Kosovo, Marinika Tepić... oni svi mogu, a sada ispada da je strašno što sam rekao da se napravi lista. Strašno je, jer oni svi hoće da posvađaju mene i Vučića", istakao je Dačić.\nNa pitanje da li će se to desiti kaže: "Nismo mi ludi".\nPodseća da dve stranke sedam godina rade zajedno i da imaju značajne rezultate na drzavnom planu.


Albajrak: Sankcije neprihvatljive, imaće ograničen uticaj\nTanjug 2. avgusta 2018. 15:12\nANKARA – Turski ministar finansija Berat Albajrak izjavio je danas da su neprihvatljive sankcije koje su SAD uvele Turskoj zbog suđenja američkom svešteniku optuženom za pružanje podrške teroristima, ocenivši da će one imati ograničen uticaj na tursku ekonomiju.\nAlbajrak je rekao da je prioritet Turske da reši taj problem s Vašingtonom, saveznikom u NATO-u, kroz dijalog i diplomatiju, preneo je Rojters.\nOn je dodao da će spelulativne akcije na finansijskim tržištima, nakon objave sankcija, biti proglašene nevažećim.\nTurska lira pala je ranije danas na rekordno nizak nivo prema dolaru, nadmašivši nivo od 5,0 lira za dolar, nakon što su SAD uvele sankcije dvojici turskih ministara.\nSankcije su ministrima pravde i unutrašnjih poslova uvedene zbog njihove navodne umešanosti u hapšenje američkog sveštenika Endrua Bransona, kome se sudi u Turskoj zbog optužbi za špijunažu i povezanost sa terorizmom.


Kako rešiti problem učestalog blokiranja android telefona? - Blog Jaka Šifra | IT Blog Srbija\nHome / AndroidAplikacije / fabricka podesavanja / Tutorijali / Kako rešiti problem učestalog blokiranja android telefona?\nKako rešiti problem učestalog blokiranja android telefona?\nMilan Stanojevic 8/15/2017\nSvi mi smo se barem jednom susreli sa situacijom da nam se telefon "smrznuo" i prestao da reaguje na naše komande. U takvim situacijama obično izvadimo bateriju telefona na nekoliko sekundi, pa je potom vratimo i ponovo pokrenemo telefon. Međutim, ukoliko imate uređaj sa zatvorenim kućištem, tako da ne možete vaditi bateriju, potrebno je da istovremeno pritisnete dugme za paljenje/gašenje i dugme za pojačavanje zvuka i držite tako 10ak sekundi. Nakon toga se telefon restartuje, pa možete nastaviti sa korišćenjem.\nProblem nastaje kada su situacije u kojima morate restartovati telefon, previše česte i koje se dešavaju u trenucima kada vam telefon najviše treba. Pa ukoliko je u tom izlivu besa telefon nije pretrpeo fizička oštećenja preporučuje se da telefon vratite na fabrička podešavanja....\nKako vratiti telefon na fabrička podešavanja?\nU takvim situacijama se preporučujete da vratite telefon na fabrička podešavanja, na taj način ćete izgubiti sve podatke i aplikacije koje imate na telefonu (zato se preporučuje da napravite rezervnu kopiju podataka), ali to bi moglo "popraviti" uzrok "smrzavanja" telefona.\nProces fabričkog resetovanja telefona traje do 10 min, pa je potrebno dopuniti bateriju kako se proces ne bi zaustavio zbog nedostatka iste.\nKao što sam već napomenuo, potrebno je da napravite kopiju podataka koje želite da sačuvate (misli se na internu memoriju, jer to neće uticati na SD karticu).\nZa izradu bezbednosne kopije podataka možete iskoristiti neku od dostupnih aplikacija (npr. Easy backup and restore) ili da koristite Google cloud rezervnu kopiju koju imate u telefonu i koja se nalazi u okviru podešavanja telefona pod nazivom Pravljenje rezervne kopije i vraćanje... gde se čuvaju podaci o aplikacijama, wifi šifre itd.\nSada, nakon pripreme možete početi sa fabričkim resetovanjem telefona tako što u okviru podešavanja izaberete "Pravljenje rezervnih kopija i vraćanje na početne vrednosti" pa tu izaberete opciju "Vraćanje fabričkih podataka".\nUkoliko ste odradili sve pripremne radnje i sigurni ste da želite izvršiti vraćanje na fabrička podešavanja to možete potvrditi.\nKada se završi vraćanje na fabrička podešavanja, možete vratiti kontakte i instalirati neophodne aplikacije, a ukoliko i nakon toga počnu učestala "smrzavanja" telefona, poželjno je da razmislite o kupovini novog telefona jer je pitanje koliko se danas isplati servisiranje starijih modela.\nAndroidAplikacije fabricka podesavanja Tutorijali\nDigital 29. август 2017. 22:46\nPisano radi pisanja. Potpuno bez veze i 10% tačno.\nKako rešiti problem učestalog blokiranja android t...\nKako zamagliti pozadinu slike?


Data centar Orion telekoma i dalje najbezbedniji u regionu! - IT RešenjaIT Rešenja\nYou Are Here: Home » Zanimljivosti » Data centar Orion telekoma i dalje najbezbedniji u regionu!\nData centar Orion telekoma i dalje najbezbedniji u regionu!\nAutor: Nebojša Rašković Datum: 11. 01. 2019. Rubrika: Zanimljivosti | komentar : 0\nKompaniji Orion Telekom potvrđen je najrelevantniji sertifikat za kvalitet pružanja usluga iz svog Data Centra.\nNakon izvršene redovne godišnje kontrole od strane SGS Beograd, Star Audit program sertifikacije, kojim se uređuje tržište Cloud servis provajdera, potvrdio je sertifikat izdat Data centru Orion Telekoma – tri zvezdice za ponudu usluga smeštaja korisničke opreme. Data centar Orion Telekom je prvi u ovom delu Evrope koji ispunjava najviše standarde bezbednosti zaštite podataka.\nPodsećamo da je reč o sertifikacionom programu koji je razvila organizacija EuroCloud Europe, a podržala Evropska agencija za mrežnu i informacionu bezbednost (ENISA). Sve to obavlja se u sklopu primene aktuelnog evropskog zakona o zaštiti podataka o ličnosti – General Data Protection Regulation (GDPR).\nS obzirom da i Orionov sistem menadžmenta bezbednosti informacija i menadžmenta informatičkih usluga ispunjavaju visok nivo usklađenosti sa zahtevima standarda i naprednim tehnološkim poboljšanjima, što dokazuju ISO sertifikati 27001 i 20000-1 koje izdaje SGS Beograd, veliki broj privatnih i javnih preduzeća koji posluju u Srbiji veruju u kvalitet i pouzdanost usluga Orion Telekoma.


SZO: Globalna vanredna situacija zbog virusa zika - 01.02.2016, Sputnik Srbija\nSvetska zdravstvena organizacija (SZO) proglasila je danas globalnu vanrednu situaciju zbog brzog širenja virusa zika, koji prenose komarci. 01.02.2016, Sputnik Srbija\n© AFP 2021 / ORLANDO SIERRAOboleli od zika virusa\nSZO je saopštila da virus zika predstavlja opasnost za javno zdravlje u svetu, zbog čega je neophodan hitan i jedinstven odgovor.\nKako je preneo Bi-Bi-Si, SZO je virus zika stavila u kategoriju, po pitanju međunarodne zabrinutosti, u kojoj je ebola.\nOvo je saopšteno posle kriznog sastanka SZO, na kom su eksperti razmatrali da li bi međunarodne napore u cilju suzbijanja epidemije trebalo hitno pojačati.\nPoslednji put je SZO proglasila globalno vanredno stanje 2014. godine zbog epidemije ebole, podseća američka agencija.


Ona je sagovornicima prenela da je, na osnovu svih neophodnih provera i razgovora sa većim brojem potencijalnih svedoka i učesnika događaja, od kojih su nadležni organi uzeli izjave, utvrđeno da motiv sukoba nije bio nacionalna pripadnost oštećenog ili izvršioca. Nije jasno kako je navedeni incident mogao da dobije takvu kvalifikacija kada su u njemu učestvovala lica koja su iste nacionalne pripadnosti.\nAmbasadorka je upozorila da bi ovakvi potezi Republike Hrvatske, u nekim drugačijim okolnostima, mogli da destabilizuju inače mirnu situaciju u multinacionalnim sredinama i skladne odnose pripadnika brojnih etničkih zajednica u Republici Srbiji. Imajući navedeno u vidu, Mira Nikolić je odbila da primi protestnu notu MIP-a Republike Hrvatske.\nMinistarstvo spoljnih poslova Republike Srbije sa žaljenjem konstatuje da je i ovoga puta incident koji nema nikakve veze sa nacionalnom pripadnošću njegovih učesnika zloupotrebljen od strane Republike Hrvatske na način koji stvara iskrivljenu sliku o mirnom suživotu pripadnika različitih etničkih grupa u Republici Srbiji. Ovakvi stavovi Republike Hrvatske ne doprinose izgradnji poverenja i stabilnosti, za šta se obe zemlje deklarativno zalažu, a čemu Republika Srbija svojim stavovima i konkretnim aktivnostima daje puni doprinos. Nadamo se da će se Republika Hrvatska u budućnosti uzdržavati od ovakvih postupaka i napore usmeriti na izgradnju i unapređenje dobrosusedskih odnosa, što je u interesu, ne samo naše dve države, već i celog regiona.


Naučni skup Jugoslovenska ideja o i u muzici u Novom Sadu | Autonomija\nMeđunarodni naučni skup „Jugoslovenska ideja o i u muzici“, okupila je danas u Matici srpskoj u Novom Sadu više od 25 stručnjaka iz oblasti muzike i scenskog stvaralašva sa prostora bivše Jugoslavije, a glavne teme su jugoslovenska muzička scena, institucije i kulturne politike, muzički diskursi i akteri te scene.\nKako je za Betu rekao docent Akademije umetnosti u Novom Sadu i predstavnik Muzikološkog društva Srbije Nemanja Sovtić, u naučnoj zajednici je postojala velika potreba da se ovakvim naučnim skupom obeleži „vek od osnivanja prve jugoslovenske države Kraljevine Srba, Hrvata i Slovenaca, kada se na državnički način realizovala jugoslovenska ideja“.\n„Ona je imala i svoju kulturnu i umetničku dimenziju, i naš cilj je bio da kritički razmotrimo tu jugoslovensku ideju o muzici i da iz interdisciplinarnog rakursa pogledamo šta je to sve što je ta ideja ostavila nama u nasleđe“, rekao je Softić.\nKako je objasnio, osim što je Jugoslavija bila država etničkih zajednica južnoslovenskih naroda na prostoru Zapadnog Balkana, ona je bila i mnogo više od toga.\n„Ona je bila jedan san, dosta difuzan i raspršen, neusaglašen, i neka vrsta projekta, kako srpske političke kulture, tako i hrvatske, slovenačke i svih ostalih etničkih zajednica. Naravno, možemo reći da je u političkom smislu ona bila neuspešan projekat, ali često zaboravljamo u kojoj je meri bila emancipatorski projekat, u kojoj meri je ona doprinela oslobođenju i deprovincijalizaciji pojedinaca i kolektiva“, objasnio je on.\nKako je kazao, nakon njenog raspada, primetan je bio povratak „balkanističkoj i prilično inferiornoj mentalnoj mapi na ovom prostoru, dok je Jugoslavija kao takva predstavljala iskorak iz tog parohijalnog i zavičajnog uma koji je dominirao do njenog stvaranja“.\nŠto se tiče muzičkog i umetničkog odgovora na sva pitanja koja ideja jugoslovenstva postavlja i danas, bilo je potrebno istražiti sve ono što je realizovano u muzici, a da ima veze sa Jugoslavijom, pa je za potrebe konferencije predstavljena i publikacija pod istim nazivom, kojoj su doprinos dali naučnici iz zemalja bivše Jugoslavije.\nPublikacija se bavi različitim periodima, od jugoslovenske ideje koja potiče iz 19. veka, pa do predratnog i posleratnog perioda.\n„Svi oni koji su želeli da uzmu učešće na našem skupu, dali su svoj naučni doprinos i kroz ovu publikaciju“, objasnio je Softić.\nSkup traje danas i sutra, a organizovali su ga Matica srpska i Muzikološko društvo Srbije.


Lukač o hapšenju Ševe: Akcija bila veoma brza | Banja Luka 24 sata\nHome BiH Lukač o hapšenju Ševe: Akcija bila veoma brza\nLukač o hapšenju Ševe: Akcija bila veoma brza\nMinistar unutrašnjih poslova Republike Srpske Dragan Lukač izjavio je da se Dragan Ševo, osumnjičeni za ubistvo monaha u manastiru Glogovac, povrijedio nožem prilikom hapšenja, ali da je njegovo stanje stabilno.\nLukač je nakon današnje akcije hapšenja u banjalučkom motelu “Nana”, rekao da je policija, nakon lociranja, pokušala da pregovara sa osumnjičenim da se preda.\n“Nakon nezapamćenog zločina, monstruoznog ubistva monaha, locirali smo lice nakon dužeg vremena potrage. On je ovdje u motelu uzeo sobu. Policija je nakon lociranja, stupila u kontakt s njim i pokušali su da pregovaraju da se preda, što on nije htio i prijetio je da će se ubiti”, rekao je Lukač za ATV.\nOn je dodao da je u međuvremenu pozvana Specijalna antiteroristička jedinica koja je izvršila upad i hapšenje.\n“Prilikom intervencije povrijedio se nožem, ali je živ i stabilan i prebačen u Univerzitetski klinički centar, nakon čega će biti dalje procesuiran”, naveo je Lukač.\nLukač je rekao da osumnjičeni nije imao prilike da pruži otpor, jer je akcija bila veoma brza i nije mu dozvoljeno da povrijedi bilo koga od policajaca.\nRanije je saopšteno da su pripadnici Specijalne antiterorističke jedinice danas oko 15.55 časova uhapsili Dragana Ševu, osumnjičenog za ubistvo monaha Stefana iz manastira Glogovac, a u akciji su učestvovali i pripadnici Policijske uprave Banjaluka.\nOtac Stefan, dugogodišnji monah u manastiru Glogovac u opštini Šipovo, ubijen je u ponedjeljak, 7. decembra, u večernjim časovima.


Aplikacija Strava svoju najpopularniju sigurnosnu funkciju čini besplatnom za sve | Mobilni.info\nHome Ekskluzivno Aplikacija Strava svoju najpopularniju sigurnosnu funkciju čini besplatnom za sve\nAplikacija Strava svoju najpopularniju sigurnosnu funkciju čini besplatnom za sve\nBezbednost pri trčanju nije šala. Iako većina kompanija traži pretplatu za napredne funkcije, Strava je najavila da će svoju funkciju deljenja lokacije uživo, Beacon, učiniti besplatnom za sve.\nFunkcija Beacon će sada biti dostupna bez pretplate\nKako Beacon funkcioniše: kada snimate vežbu, možete izabrati da pošaljete poruku s linkom svom bezbednosnom kontaktu. Te osobe tada mogu da vide vašu trenutnu lokaciju u realnom vremenu, vaše prethodne lokacije, kao i gde ste počeli da snimate. Kada završite, biće obavešteni da ste završili. Takođe možete ručno poslati tekstualni link nekome, bez obzira na to da li ima aplikaciju Strava. Ako zvuči previše dobro da bi bilo istinito, postoji jedna mala kvaka. Besplatna verzija Beacon funkcije zahtevaće da nosite telefon na posao. Strava nudi ovu funkciju sa povezanih uređaja – Garmin ili Apple Watch, na primer – ali oni će ostati isamo za plaćene naloge. Strava kaže da je to zbog „dodatne složenosti podrške tim integracijama“.\nIpak, otvaranje bezbednosnih funkcija svima uvek je dobar potez. Ovo je posebno tačno sada, jer se sve više ljudi bavilo vežbanjem na otvorenom tokom pandemije. Kompanija kaže da se među njenim korisnicima broj solo maratonaca utrostručio 2020. u odnosu na 2019. U međuvremenu, broj snimljenih šetnji na otvorenom se takođe utrostručio, a ukupno su članovi Strave povećali aktivnosti na otvorenom za 28%.\nOvaj potez prati dva nedavna ažuriranja koja su korisnicima olakšala zaključavanje koje su rutinske informacije o vežbama javno podeljene u aplikaciji Strava. Ažuriranja omogućavaju i besplatnim i plaćenim korisnicima da prilagode metriku koja je prikazana pratiocima, kao i da poboljšaju vidljivost njihovih GPS mapa. U doba povezanog fitnesa postalo je uobičajeno objavljivanje ruta na mreži. Međutim, koliko god to bi to moglo biti zabavno i motivišuće, stokerima olakšava da nauče vaše navike ako niste oprezni.\nNagrađen istraživač koji je otkrio grešku u Steam wallet-u\nIstraživanje Runner’s World iz 2019. takođe je otkrilo da je 84% žena prijavilo da su doživele „neku vrstu uznemiravanja zbog kojih se nisu osećale bezbedno“ tokom trčanja na otvorenom. Beleženje pređene kilometraže dovoljno je teško bez brige o bezbednosti, pa svaka čast Stravi što je uradila pravu stvar, učinivši ovu funkciju pristupačnijom – a ne privilegijom koju morate da platite.\nThe post Aplikacija Strava svoju najpopularniju sigurnosnu funkciju čini besplatnom za sve first appeared on PC Press.Original Article\nPrevious articleWhatsApp kažnjen sa 225 miliona evra zbog kršenja evropskog zakona o zaštiti podataka korisnika\nNext articleThe Greenhouse of the future


Blic\t03.04.2017 17:25\nProbno PISA testiranje, koje je trebalo da počne danas u 41 srednjoj školi, pomera se za sedam dana.\n- Testiranje je odloženo za sedam dana zbog donacije računara i lap-topova, koji će omogućiti da se sve radi elektronski, umesto da se ono simulira. Instaliraju se aplikacije i programi koji su neophodni, a kako je u pitanju mobilna oprema, nećemo morati da brinemo o opremljenosti škola - kažu iz Ministarstva prosvete.\nKako je prethodno najavljeno, u probnom testiranju učestvovaće više od 2.000 đaka, rođenih 2001. godine.\n- Proba se organizuje da bi se proverile karakteristike testa, a eventualni nedostaci otklonili pre glavnog istraživanja, koje će se održati početkom aprila sledeće godine. Sušina učestvovanja Srbije u najvećoj međunarodnoj proveri kvaliteta obrazovanja nije definisanje naše pozicije u odnosu na druge države, već provera funkcionalnih znanja - isiču iz Ministarstva prosvete.\nPISA testiranje organizuje se na tri godine, kada se proverava funkcionalno znanje šesnaestogodišnjaka, a ove godine učenici će prvi put raditi test iz finansijske pismenosti. Novina je i da će sve zadatke raditi pomoću računara.\nU Srbiji se PISA istraživanje obavlja od 2001, a do sada se radila provera razumevanja pročitanog teksta, matematike i naučne pismenosti. Na poslednjem testu na kome su učestvovali učenici iz Srbije 2012. godine rezultati su bili ispod proseka - Srbija je zauzela 43. mesto od 65 zemalja. Na poslednjem ovakvom testiranju, održanom 2015. godine Srbija nije učestvovala.


Hrvati traže rezervacije smeštaja, u Grčku zasad preko Bugarske, rampe padaju od polovine juna: Evo kako se zemlje iz okruženja otvaraju za turiste (FOTO) | Novosti.RS\nsreda, 27. 05. 2020. u 11:05\nU Grčkoj dezinfikuju plaže Foto: EPA\nMEĐUNARODNE granice postepeno se otvaraju za turistička putovanja, ali ne podjednako za državljane svih zemalja. Kada je reč o putnicima iz Srbije, zasad je izvesno da će moći da idu u Mađarsku, Bugarsku i Grčku. Očekuje se da će biti slobodan ulaz i u Albaniju i Bosnu i Hercegovinu. I zemlje EU otvoriće se polovinom sledećeg meseca, a već od 1. jula trebalo bi da se letnja sezona u potpunosti zahukta.\nVećina zemalja najavljuje da, ukoliko epidemiološka situacija bude dobra, testovi i karantin tada neće biti neophodni. To su ujedno i uslovi da bi turizam na globalnom nivou zaživeo.\n- Prve turističke ture za Grčku kreću 20. juna i to u apartmanskom smeštaju - kaže Aleksandar Seničić, direktor Nacionalne asocijacije turističkih agencija Srbije. - Do Grčke će se ići preko Bugarske, ukoliko se nešto ne promeni, pa i Severna Makedonija otvori svoje granice.\nDo 15. juna mnoge zemlje u EU biće zatvorene. Sigurno je i da turisti iz Srbije neće moći u Tursku do 1. jula. U Hrvatsku se može ući samo sa potvrdom o rezervaciji smeštaja. Za ulazak u Crnu Goru, za naše građane, i dalje je potreban negativan test ili karantin od 14 dana. Mnoge zemlje koje će uskoro otvoriti svoje granice, međutim, zadržaće obavezne mere zaštite. Ovi propisi biće obavezni kako u načinu rada hotela, kupanja u moru i bazenima, pa do rada restorana, barova, spa-centara...\nKako objašnjava Seničić, iako će, najverovatnije, od 15. jula biti dozvoljen ulazak u Španiju i Italiju, ne očekuje se da će srpski turisti tamo ići. Interesovanje gotovo i da ne postoji.\nTurističke agencije i dalje čekaju šta će biti sa Egiptom i da li će se i kada moći tamo na letovanje. Kako se situacija sa otvaranjem granica menja iz dana u dan, očekuje se da tokom leta režim putovanja bude potpuno normalizovan.\n- Ko god ne bude hteo da ide na uplaćeni odmor, može da dobije zamensko putovanje - objasnio je Seničić. - To važi i za sve one koji su svoje aranžmane uplatili do 15. marta, kada je proglašeno vanredno stanje. Ipak, ko odluči sad da putuje, pa se predomisli, moraće da plati penale za to. Do 15. marta u Srbiji je uplaćeno više od 240.000 aranžmana.\nU fokusu domaćih turista i ove godine je Grčka, ka kojoj će prve ture krenuti za manje od mesec dana. Prema dostupnim informacijama, Grci su pripremili poseban set "mekih mera" koje će obeležiti početak sezone. Najvažnija novina je kategorizacija grčkih turističkih destinacija na tri zone bezbednosti, koje se razlikuju po dostupnosti i blizini zdravstvenih ustanova.\nNAŠI DRŽAVLjANI MORAJU SAMI DA PLATE LEČENjE OD KOVIDA 19 U INOSTRANSTVU: BESPLATNO JEDINO AKO JE UGROŽEN ŽIVOT\nNAŠI građani u inostranstvu, ako se razbole od kovida 19, mogu besplatno da dobiju samo hitnu medicinsku pomoć, ako im je život ugrožen. Ako je reč o blažim oblicima bolesti, troškove će morati sami da snose, čak i ako su uplatili putno osiguranje, jer osiguravajuće kuće ne pokrivaju posledice epidemije i pandemije.\nU Republičkom fondu zdravstvenog osiguranja (RFZO) potvrđuju da naši državljani mogu da dobiju hitnu medicinsku pomoć, pa i u slučaju kovida 19, u 20 država sa kojima naša zemlja ima sporazum u oblasti zdravstvene zaštite.\n- Osiguranici RFZO imaju pravo na lečenje od virusa korona samo u slučaju da im je potrebna hitna medicinska pomoć, odnosno da im je od ovog virusa ugrožen život - objašnjavaju u RFZO. - Cilj međunarodnih sporazuma jeste spasavanje života osiguranih lica ukoliko su životno ugroženi, a sporazum ne pokriva troškove ciljanog lečenja, koje je samoinicijativno preduzeto.\nProcedura izdavanja obrasca za lečenje u zemljama sa kojima imamo ugovor detaljno je objašnjena na sajtu RFZO, kao i postupak za zemlje, poput Grčke, sa kojima nemamo ugovor o zdravstvenoj zaštiti.\nSto se tice osiguranja i virusa,kako ce stranci,odnosno turisti koji posete Srbiju i kod nas se zaraze,kako ce biti leceni i koliko ce ih to kostati?


"Ružno pače" | Radio DUX\nNaslovnica /"Ružno pače"\nČetvrtak, 03. srpnja 2014. - 13:14\nU okviru glavnog pozorišnog programa večeras 3.srpnja od 20 sati u Kulturnom centru nastupiće Gradsko pozorište iz Podgorice sa lutkarskom predstavom "Ružno pače", za koju je, po motivima bajke Hansa Kristijana Andersena, tekst napisao Igor Bojović, a režirao Jaroslav Antoniuk.\nTakođe, u okviru glavnog, takmičarskog programa od 21.30h na Ljetnjoj pozornici nastupiće Silver Dance Company iz Mišmereta u Izraelu sa plesnom predstavom "Srebrni šou". Ova predstava u žanru plesno-vizuelnog pozorišta traga za stvaranjem, za nečim novim i interesantnim, uči nas ponešto o nama samima i o našoj vezi s drugim ljudima. Umjetnike ujedinjuje potraga za neograničenim potencijalom materije, prostora, igračkih pokreta, slika tišine, toka plesa i njegove pauze, elementima koji zajedno stvaraju biće unutar bića u umjetniku, biće koje posmatra i shvata stvari iz različitih uglova i kroz različite oblike.\nOD 19 sati u galeriji solidarnosti (Palata Pima) biće otvorena izložba lutaka Narodnog muzeja Slovenije pod nazivom "100 godina slovenačkog lutkarstva" koja se realizuje u saradnji sa Ambasadom Slovenije u Crnoj Gori.\nOd 19.30 sati na Pjaci od kina Dramski studio Scena iz Bara izvešće predstavu "Mogli".\nOd 20.30 sati na Pjaci od kina, u okviru zabavno-književnog programa pod nazivom "Čitaonica pod velikim drvetom" biće predstavljen roman "Čarna i Nesvet" Uglješe Šajtinca dobitnika nagrade Politikinog zabavnika. Gost programa će biti urednik tog kultnog časopisa Petar Milatović, a povodom ostvarivanja saradnje Kotorskog festivala pozorišta za djecu i časopisa Politikin zabavnik. Sekvence iz romana " Čarna i Nesvet" izvodiće polaznici Dramskog studija Kulturnog centra "Nikola Đurković" iz Kotora.\nU 22h, u okviru Scene za mlade, Teatar Farmakopea iz Beograda predstaviće se predstavom "Otrovi Kapuletovog vrta".


Pačetinci dobili pitku vodu - Radio Borovo 100,7 FM\nU okviru projekta “Poboljšanje vodokomunalne infrastrukture grada Vukovara” svečano je pušten spojni cevovod u dužini od 7 kilometara prema naseljima Pačetin i Vera u trpinjskoj opštini.\nDirektorica Vodovoda grada Vukovara Milica Zebec rekla je kako su prespajanjem vodovodne mreže ovih mesta na sistem vodosnabdevanja Vodovoda grada Vukovara obezbedili pitku vodu za oko 400 domaćinstava, odnosno oko 1000 meštana Pačetina i Vere. Radove vjedne 2,6 miliona kuna izvodila je firma“Eurco” iz Vinkovaca s partnerima “Osijek Koteks” iz Osijeka i “Izgradnja -VVK” te “AMM” iz Vinkovaca, a trajali su godinu dana, rekla je Zebec.\nNačelnik Opštine Trpinja Miroslav Palić izrazio je zadovoljstvo spajanjem na sistem Vodovoda grada Vukovara jer meštani do sada nisu imali pitku vodu. Podsetio je da je Opština Trpinja u projektu učestvovala s s iznosom od 450.000 kuna, a sa više od 200.000 učestvuje u popravcima i rekonstrukciji vodovodne mreže Pačetina i Vere.\nPoboljšanje vodnokomunalne infrastrukture grada Vukovara najveći je infrastrukturni projekat u Vukovarsko-sremskoj županiji, vredan gotovo 362 miliona kuna, koji Evropska unija sufinansira s više od 70 odsto. Uz grad Vukovar uključuje i opštine Borovo, Bogdanovci i Trpinja.


POČETNA REGIONALNE VESTI - BRANIČEVSKI OKRUG Danas se proslavlja Dan Roma, zaštitnik građana poziva na solidarnost\n“Problemi Roma moraju postati predmet koncentrisane aktivnosti državnih organa svakog, a ne samo jednog dana u godini”, saopšteno je iz institucije Pokrajinskog zaštitnika građana, povodom 8. aprila, Međunarodnog dana Roma.\nDodaje se da su u Srbiji učinjeni pomaci na zakonodavnom, institucionalnom i obrazovnom planu, kada su prava Roma u pitanju, ali se ocenjuje da ti pomaci neće značajnije promeniti položaj Roma, ako ponašanjem njihovih sugrađana i dalje budu upravljale predrasude.\n“Socijalna distanca ne govori samo o prisustvu predrasuda i otežanoj integraciji Roma, nego i o veoma suženom prostoru za ostvarivanje jednakosti i temeljnih ljudskih prava”, piše u saopštenju.\nPokrajinski ombudsman je pozvao i pripadnike romske zajednice, kao i nevladine organizacije koje se bave unapređenjem položaja Roma, da mu se obrate uvek kada smatraju da su, zbog postupanja organa uprave, onemogućeni u ostvarivanju svojih ustavom zagarantovanih prava i sloboda.\n“Strategije i akcioni planovi, doneti u cilju poboljšanja njihovog položaja, dobijaju na važnosti samo ako se dosledno primenjuju. U suprotnom, ti dokumenti nemaju nikakvog smisla i predstavljaju ne samo neodgovorno rasipanje resursa, nego i poigravanje sa očekivanjima pripadnika romske manjine”, navodi se u saopštenju.\nPokrajinski zaštitnik građana pozvao je sve nadležne institucije da u kontinuitetu nastave da čine napore, kako bi se pripadnici romske manjine još značajnije “pomerili unapred” i zajedno sa ostalim članovima društva uživali prava i slobode koje im po Ustavu pripadaju.\nMedjunarodni dan Roma ustanovljen je 1990. godine sa ciljem da se pažnja javnosti fokusira na položaj pripadnika romske nacionalne manjine, a državni organi podstaknu na energičnije rešavanje problema koji otežavaju ostvarivanje individualnih i kolektivnih prava Roma.\nPRETHODNI ČLANAKMuzejske dečije radionice u Galeriji savremene umetnosti u Požarevcu\nSLEDEĆI ČLANAKOdlični rezultati požarevačkih karatista na 10. međunarodnom karate turniru „Kup Mećavnika“


OnePlus 8T premijera 14. oktobra\nSep 22, 2020 OnePlus\nGlobalni brend pametnih telefona OnePlus danas je objavio da će 14. oktobra u 16:000 CET globalno predstaviti OnePlus 8T, svoj najnoviji premijum uređaj.\nKao vodeća vrhunska marka pametnih telefona, OnePlus je uvek usredsređen na pružanje brzog i jednostavnog iskustva za svoje korisnike, nudeći nenadmašnu kombinaciju – moćan hardver i lagan i brz softver. Nakon lansiranja OnePlus 8 Serije, ranije ove godine, prvog telefona sa omogućenom 5G tehnologijom, predstojeći OnePlus 8T će sadržati čitav niz novih i poboljšanih tehnologija, uzdižući OnePlus iskustvo na potpuno nove visine.\n“OnePlus uvek traga za mogućnostima za uvođenje najnovije tehnologije i pružanje najboljeg iskustva našim korisnicima”, rekao je Pete Lau, osnivač i izvršni direktor kompanije OnePlus. “Sa predstojećim OnePlus 8T telefonom, ponovo podižemo lestvicu za sebe u smislu ukupnog korisničkog iskustva, zahvaljujući novim funkcijama zbog kojih smo uzbuđeni što će po prvi put biti predstavljene na OnePlus uređaju. Uveren sam da će OnePlus 8T ponovo premašiti očekivanja i pružiti našim korisnicima jedinstveno iskustvo korišćenja smartfona”.\nLansiranje OnePlus 8T biće emitovano online 14. oktobra u 10:00 EST


Tag - Ušće - Informer\ninformer.rs 25. 08. 2017. 13:05 VIKEND NA UŠĆU u znaku legendarne auto trke\nNajbolji automobilisti Srbije i nekoliko zemalja regiona, posle letnje pauze, narednog vikenda se vraćaju na stazudetaljnije\nTanjug 19. 08. 2017. 15:48 BIR FEST OBARA REKORDE! U prva tri dana 360.000 posetilaca\nU prva tri dana beogradski "Bir fest" posetilo je 360.000 posetilaca, saopštili su organizatoridetaljnije\ninformer.rs 03. 08. 2017. 14:31 (PAPARACO) MILICA DABOVIĆ uhvaćena u šopingu!\nBivšu košarkašicu Milicu Dabović uhvatili smo u šopingu u tržnom centru "Ušće"detaljnije\nInformer 17. 05. 2017. 12:40 BULEVAR ŽENSKIH TAJNI! Vikend druženje sa Sanjom Marinković i Vesnom Dedić!\nNovinarke Sanja Marinković i Vesna Dedić vrlo poštuju poverenje koje su tokom protekle dve decenije rada na Televiziji Pink I RTS-u dobile od svojih gledalaca, pa se trude i da mimo malih ekrana održe i ličnom kontaktu vezu sa milionima žena u celom regionudetaljnije\ninformer.rs 20. 04. 2017. 16:45 ZA SVE LJUBITELJE BRZINE! Izložba paklenih automobila ispred Ušća 22. aprila\nU subotu 22.04. od 16 do 20 časova na platou ispred Ušće Shopping Centra imaćete priliku da prisustvujete fantastičnoj izložbi tjunovanih automobila, organizovanoj povodom početka prikazivanja bioskopskog hita "Paklene ulice 8" (FAST & FURIOUS 8)detaljnije\nVečernje novosti 06. 04. 2017. 23:59 NA VUČIĆEV PREDLOG: Srpska trobojka na jarbolu visokom 100 metara, uskoro nad Beogradom!\nU Beogradu će uskoro biti postavljen jarbol visine preko 100 metara, na kome će se vioriti srpska trobojka, pišu "Večernje novosti"detaljnije\nA. Crnomarković 22. 03. 2017. 13:03 (FOTO) MISTERIJA U GARAŽI TRŽNOG CENTRA: U "Ušću" zaboravljene limuzine od 500.000 EVRA!\nPet skupocenih automobila, dva "poršea karera", dva "mercedesa" i jedan luksuzni "ferari", već skoro godinu dana stoje u garaži TC "Ušće" na Novom Beogradu. Niko ne zna kome pripadaju i zašto su tu ostavljenidetaljnije\ntelegraf.rs/informer.rs 20. 03. 2017. 08:05 (VIDEO) UŠĆE 3! Ceca slavi 30 godina karijere NEVIĐENIM SPEKTAKLOM!\nJedna od najvećih srpskih folk zvezda Ceca Ražnatović pripremila je spektakularno iznenađenje za svoju publiku! Trećim solističkim koncertom na beogradskom Ušću pevačica će proslaviti jubilarnih 30 godina više nego uspešne karijere, i to sa svojom najvernijom publikomdetaljnije\nmondo.rs/informer.rs 11. 02. 2017. 21:17 (VIDEO) AKO TRAŽITE SRODNU DUŠU: Muvanje na brzaka zakazano je za 14. februar u...\nMožda je ovo prilika da se napokon srećno zaljubite!detaljnije


(UPITNIK) Evropa sad: Da li je bilo pritisaka poslodavaca? | onogošt.me\n(UPITNIK) Evropa sad: Da li je bilo pritisaka poslodavaca?\nSvaki radnik u Crnoj Gori, za puno radno vrijeme u januaru, treba da primi minimalnu platu 450 eura.\nPrema programu „Evropa sad“, koji je dio budžeta, minimalna plata zaposlenih povećala se od januara na 450 eura sa dosadašnjih 250 eura.\nIz Unije slobodnih sindikata tvrde da dio poslodavaca već traži načine da "zaobiđe" ovu zakonsku obavezu. Kroz anketu pitamo Vas da li je bilo pritisaka poslodavaca da se odreknete dijela zarade kako bi zadržali posao, te da li Vam je poslodavac ponudio skraćenje radnog vremena....\nUkoliko radite u privatnom ili javnom sektoru možete podijeliti Vaše iskustvo.\nIz Uprave za inspekcijske poslove više puta su ponovili da vrše pojačane inspekcijske nadzore privrednih subjekata u dijelu poštovanja odredbi programa „Evropa sad“, a kazne za poslodavce su od 2.000 do 20.000 eura, za odgovorno lice 200 do 2.000, odnosno za preduzetnike od 500 do 6.000 eura.\nSkupština Crne Gore je 29. decembra usvojila budžet za 2022. i kao njegov dio - program "Evropa sad", koji predviđa uvećanje minimalne zarade i prosječne sa 530 na 700 eura.\nVlada je, na današnjoj sjednici, a na predlog Ministarstva finansija, produžila odluku o umanjenju iznosa akciza za promet bezolovnog benzina i gasnih ulja.\nMislim da ćemo imati dovoljne količine struje tokom godine i da ćemo izdržati ovaj uvoz, iako će potrošnja električne energije rasti tokom sezone, kazao je u Bojama jutra direktor Elektroprivrede Crne Gore Nikola Rovčanin.


Zvanično: Ostojić u Partizanu do juna 2020.\nPočetna stranicaFK PartizanZvanično: Ostojić u Partizanu do juna 2020.\nIskusni štoper i čelnici crno-belih dogovorili nastavak saradnje\nSve dileme su otklonjene: Bojan Ostojić ostaje u Partizanu.\nIskusni štoper, junak poslednjeg izdanja finala Kupa Srbije, dogovorio je ovog četvrtka nastavka saradnje sa crno-belima i potpisao novi ugovor. Posle sastanka sa generalni direktorom kluba, Milošem Vazurom, 35. godišnji defanzivac obavezao se na vernost crno-belima do juna 2020. i time je stavljena tačka na spekulacije da bi tokom leta mogao da napusti klub.\nDanima je trajala neizvesnost oko statusa Bojana Ostojića. Igrač je sve vreme želeo da ostane u Partizanu i to nije krio još od večeri kad je golom protiv Crvene zvezde delimično spasao sezonu svima u Humskoj. Nekoliko rundi pregovara sa čelnicima završilo se neuspešno, čak se pričalo da bivši prvotimac Čukaričkog i Voždovca na Zlatibor odlazi kako bi na početnom delu priprema prošao neku vrsti probe i ubedio stručni štab da može, fizički pre svega, da odgovori zahtevima igranja u Partizanu. Kad su od trenera Sava Miloševića stigli pozitivni izveštaji na Topčidersko brdo, da u Ostojiću ima dovoljno rezerve da izgura makar još jednu sezonu, postalo je jasno da će se slučaj okončati baš kako su želeli i igrač i trener i navijači.\nPosledično tome, Partizan, verovatno, više neće tražiti novo rešenje u centralnom delu odbrane. Struci su na raspolaganju Bojan Ostojić, novajlije Dominik Dinga i Igor Vujačić, očekuju se prodaje Svetozara Markovića Olimpijakosu i Strahinje Pavlovića Juventusu, a u srce odbrane mogao bi, zavisno od potrebe i rivala, da se pomeri desni bek Nemanja R. Miletić. Samim tim, kapiten Budućnosti, Stefan Milić neće baš skorije za Beograd, te ostaje da se njegov razvoj prati.\nIstovremeno, ozvaničenje nastavka saradnje sa Bojanom Ostojićem znači da su kratkih rukava ostali Vojvodina i banjalučki Borac, interesentni za aktera 100. utakmica u dresu Partizana. Ipak je to drugi nivo fudbala.


Budite dostojni Koraća! (21.00) - Sportske.net\nBudite dostojni Koraća! (21.00)\n21. februar 2015.\nHala "Čair" večeras će biti poprište polufinalnih mečeva "Kupa Radivoja Koraća" a okršaj najkvalitetnijih klubova u Srbiji smatra se finalom pre finala. Budu li se svi akteri večerašnjeg derbija ponašali u skladu sa činjenicom da žive u zemlji vicešampiona sveta, ne sumnjamo da ćemo u Nišu gledati prvoklasni košarkaški spektakl.\nČović: ''Partizan u potpunosti nadigran, ali nema opuštanja!''Da li će Vilijams ostati u Zvezdi?Partizan - Ko odlazi na kraju sezone?ABA - TOP 5 poteza iz Beograda i ZagrebaABA - TOP 5 poteza iz Beograda i Zagreba\nSve oči domaće sportske javnosti u subotu će biti uprte ka jugu Srbije, ka Nišu, gde se večeras igraju polufinalni mečevi završnog turnira "Kupa Radivoja Koraća". Prvo polufinale između Vršac Swislionsa i Mega Leksa (18.30) pada u senku spektakla koji je zakazan za 21 čas.\nPosle godinu dana pauze na završnom turniru nacionalnog košarkaškog Kupa gledaćemo duel Partizana NIS i Crvene zvezde Telekom, dva najkvalitetnija kluba u zemlji koji će večeras ukrstiti koplja u finalu pre finala.\nNa putu ka derbiju Crvena zvezda Telekom eliminisala je niški Konstantin (81:65), dok je Partizan NIS u četvrtak bio bolji od novosadske Vojvodine Srbijagas (81:54).\nPremda u srpskoj košarkaškoj javnosti vlada mišljenje da je trijumf u Kupu devalviran, duel Partizana NIS i Crvene zvezde Telekom ne može a da ne izazove veliku pažnju, posebno ako se prisetimo dešavanja iz kragujevačkog finala "Kupa Radivoja Koraća" iz 2013. godine.\nCrveno-beli su vezali dva trofeja u Kupu pa će u Nišu juriti "het-trik", dok će crno-beli juriti šesti trofej u "Kupu Radivoja Koraća" a petnaesti od kada se igra nacionalni Kup. Partizan je poslednji trofej u Kupu osvojio 2012. godine u Nišu kada je savladao Crvenu zvezdu Beograd rezultatom 64:51.\nU tekućoj sezoni beogradski klubovi sastali su se samo jednom kada je Crvena zvezda Telekom slavila rezultatom 76:67 u okviru 10. kola regionalne košarkaške lige. Crveno-beli će i večeras biti favoriti što su potvrdili treneri Dejan Radonjić i Duško Vujošević ali to nikako ne znači da Partizan NIS nije u stanju da eliminiše jedinog srpskog predstavnika u Evroligi.\nVujoševićevi aduti u večerašnjem susretu biće iskusni igrači poput Milenka Tepića, Milana Mačvana, Saše Pavlovića i Dragana Milosavljevića koji će u zaleđini imati mlade nade Nikolu Milutinova, Eda Murića i Mihajla Andrića. Crno-beli će imati problem u reketu jer su nakon odlaska Luke Bogdanovića i Đorđa Gagića ostali desetkovani na pozicijama 4 i 5.\nUpravo će Partizanov nedostatak u "gabaritu" pokušati da iskoristi Dejan Radonjić koji u rosteru ima Bobana Marjanovića i Maika Cirbesa, a tu je i sjajni Luka Mitrović koji igra na poziciji četvorke. Ono što bi Zvezdi moglo da napravi problem jeste povreda Branka Lazića i činjenica da je Stefan Jović još uvek rovit.\nKada se podvuče crta, obe ekipe imaju određene prednosti i mane a na trenerima je da prikriju nedostatke svojih ekipa i iskoriste slabosti rivala. Ko će u toj taktičkoj borbi biti pobednik videćemo nešto pre 23 časa.\nKošarkašima Partizana NIS i Crvene zvezde Telekom ostaje da na parketu daju maksimum i pokažu koliko vrede dok će navijači koji večeras dođu u "Čair" imati zadatak da ulepšaju ovu sportsku manifestaciju i pokažu da su u zemlji vicešampiona sveta huligani u velikoj manjini.\nSerija A - Preokret Milana na Ibrinom jubileju, Miha i Gatuzo podelili bodove, ubedljiva Sampdorija!\nNišlije konačno startovale, nadaju se odlaganju prvenstva\nSerija A - Bez Dibale na startu, može li Đuričićev Sasuolo do još jednog iznenađenja?\nKalinićevo ''DA'', ovo je njegov novi klub?


Izveštaj: Vlada Srbije nije odgovorila ni na jedno od 236 poslaničkih pitanja | Autonomija\n"Dominacija izvršne vlasti nad zakonodavnom je očigledna"\nPrema statistici Otvorenog parlamenta, od novembra 2017. do avgusta 2018, u toku sednica Skupštine Srbije postavljeno je 236 poslaničkih pitanja, a predstavnici izvršne vlasti nisu pružili odgovor ni na jedno, navodi se u izveštaju “Stanje demokratije u Srbiji”.\nSamo dva puta, u martu i aprilu 2018, predstavnici Vlade Srbije su prisustvovali sednici Skupštine Srbije u cilju odgovaranja na pitanja poslanika, što predstavlja kršenje člana 205. Poslovnika Narodne skupštine, koji ovu proceduru predviđa za svaki poslednji četvrtak u mesecu, piše u izveštaju.\nDodaje se da je dominacija izvršne vlasti nad zakonodavnom takođe očigledna kada se uzmu u obzir predloženi zakoni: od svih donetih u periodu pokrivenim izveštajem, Vlada Srbije je bila direktan predlagač za više od 95 odsto njih.\nIzveštaj “Stanje demokratije u Srbiji 2018” obuhvata period od 1. novembra 2017. do 23. septembra 2018. godine, i obrađuje pitanja iz oblasti demokratije – izbore, parlament, upravljanje, civilno društvo i slobodu medija.\nTaj “izveštaj iz senke” objavio je Centar savremene politike, u okviru projekta „Civilno društvo za unapređenje pristupanja Srbije Evropskoj uniji“ koji sprovodi Beogradska otvorena škola (BOŠ) uz podršku Kraljevine Švedske.